Tanjug 27. januara 2022. 12:22\nMOSKVA – Zvanični Kremlj je saopštio danas da postoji prostor za nastavak dijaloga sa Sjedinjenim Državama, ali da je očigledno da Vašington nije uzeo u obzir glavne bezbednosne zahteve Rusije, zbog čega ne ostaje mnogo prostora za optimizam.\nPortparol Kremlja Dmitrij Peskov je izjavio da Moskva neće žuriti sa izvlačenjem zaključaka nakon što su SAD juče zvanično odgovorile na njene predloge za preoblikovanje bezbednosnih aranžmana u Evropi, prenosi agencija Rojters.\nOpisujući tenzije na kontinentu kao aluzije na Hladni rat, Peskov je rekao da će Moskvi trebati vremena da preispita odgovor SAD, kao i da je u interesu Moskve i Vašingtona da se nastavi dijalog, iako, kako tvrdi, ne ostaje mnogo prostora za optimizam nakon izjava SAD i NATO-a da su glavni zahtevi Rusije neprihvatljivi.\n“Na osnovu onoga što su naše kolege juče izjavile o glavnim kategorijama navedenim u tim nacrtima dokumenata, ne možemo reći da su naša razmišljanja uzeta u obzir ili da je pokazana spremnost da se naša zabrinutost uzme u obzir”, izjavio je Peskov.\nPeskov je, na konferenciji za novinare, podsetio na izjave američkog državnog sekretara Entonija Blinkena i generalnog sekretara NATO-a Jensa Stoltenberga koji „apsolutno nedvosmisleno odbacuju glavne zabrinutosti koje je iznela Ruska Federacija“.\n“Na osnovu toga, naravno, nema mnogo razloga za optimizam“, istakao je zvaničnik Kremlja, a prenosi ruska agencija TAS S.\nOn je dodao i da Moskva neće žuriti sa svojim procenama i komentarima na odgovore SAD i NATO-a o bezbednosnim garancijama, jer je potebno vreme za njihovu analizu.\n“(Ruski) Predsednik (Vladimir Putin) ima sve ove papire. Naravno, potrebno je neko vreme da bi se oni analizirali. Nemojmo žuriti ni sa kakvim zaključcima”, poručio je zvaničnik Kremlja.\nNapominje i da je neodrživo da se o ograničenjima u razmeštanju raketa srednjeg i kraćeg dometa diskutuje odvojeno od zajedničke bezbednosne arhitekture.\nNa pitanje novinara da li postoji potreba za još jednim ličnim razgovorom između predsednika Rusije Vladimira Putina i njegovog američkog kolege DŽoa Bajdena, posle razgovora na radnom nivou između ruskih i američkih zvaničnika, Peskov je izjavio da će “predsednici sami odlučiti da li treba da međusobno razgovoraju, i kada će razgovarati ako se odluče za to”.\nPrethodno je ruski ministar spoljnih poslova Sergej Lavrov izjavio da postoji nada u otpočinjanje ozbiljnog dijaloga sa Vašingtonom, ali samo o sekundarnim pitanjima, a ne o onim fundamentalnim.\n“Predsednik (Rusije) Vladimir Putin će odlučiti o sledećim koracima Rusije u vezi sa pismenim odgovorima SAD i NATO-a koji su dostavljeni u sredu”, izjavio je Lavrov.


Završetak radova na Bulevaru cara Konstantina u narednih mesec dana\nPočetak/Ekonomija/Završetak radova na Bulevaru cara Konstantina u narednih mesec dana\nRekonstrukcija Buluvera cara Konstantina trebalo bi da bude završena u narednih 30-tak dana, najavio je gradonačelnik Niša Darko Bulatović na konferenciji koju je održao u Gradskoj kući, a na kojoj je bilo reči pre svega o ulaganjima države i grada u putnu infrastrukturu.\nBulatović je rekao da je preostalo još da se asfaltira deonica od kružnog toka kod Cumtobela do naselja Nikola Tesla, što je poslednja faza rekonstrukcije tog velikog projekta vrednog 180 miliona dinara.\nOn je istakao da se u Nišu trenutno rekonstruišu tri bulevara, a osim Bulevara Cara Konstantina u toku su i radovi na Bulevaru heroja sa Košara i Bulevaru Nikole Tesle.\nRekonstrukcija Bulevara cara Konstantina počela je oktobra 2017. godine, ali je u više navrata prekidana, što su u JP „Putevi Srbije“ pravdali nedostatkom projektne dokumentacije, dok su iz grada stizala uveravanja da je sva dokumentacija uredno pribavljena i dostavljena nadležnima.\nNa produžetak radova, kako su ranije kazali u „Putevima Srbije“ koje finansira rekonstrukciju, uticalo je prvenstveno to što je tek nakon uvođenja izvođača radova u posao, utvrđeno da je neophodna atmosferska kanalizacija na delu puta od Suvodolskog potoka do Kutinske reke i za te radove je bilo potrebno uraditi projektno-tehničku dokumentaciju.\nGrađani koji prolaze ovim delom grada potvrdjuju da je kolektor na Bulevaru cara Konstantina završen, ali da radovi na samoj saobraćajnici sporo napreduju i da se na gradilištu danima može videti tek po koji radnik.\nBulevar Cara Konstantina Darko Bulatović Putevi Srbije rekonstrukcija


Leposavić: Sadržina ugovora sa SPC se ne krije - 28.05.2021, Sputnik Srbija\nLeposavić: Sadržina ugovora sa SPC se ne krije\nSadržaj Temeljnog ugovora sa Srpskom pravoslavnom crkvom se ne krije i on u potpunosti odgovara obimu i sadržini prava predviđenih u ostalim zaključenim... 28.05.2021, Sputnik Srbija\n„Bez obzira na to koliki je pritisak, mislim da mu ne treba podleći i napraviti diskriminaciju i pod pritiskom objavljivati ugovor za koji je rečeno da je u potpuno istom obimu prava i obaveza kao i svi ostali“, rekao je Leposavić u Skupštini.On je, na pitanje poslanika Socijaldemokratske partije Raška Konjevića da li je Vlada usvojila polazne osnove za pregovore sa SPC u susret potpisivanju Temeljnog ugovora, odgovorio da Vlada nije, ali da jeste Skupština.Potom je upitao Konjevića zašto nije pitao bilo koju drugu versku zajednicu kada su se sklapali drugi ugovori da ih objave i ratifikuju, saopšteno je iz Ministarstva.On je dodao da insistiranje na objavljivanju ugovora predstavlja političku zloupotrebu ovog momenta, preneo je RTRS.Pročitajte još:\nsvet, vesti, crna gora, spc, ugovor, vladimir leposavić, region\n16:08 28.05.2021 (Osveženo: 04:04 26.08.2021)\nSadržaj Temeljnog ugovora sa Srpskom pravoslavnom crkvom se ne krije i on u potpunosti odgovara obimu i sadržini prava predviđenih u ostalim zaključenim ugovorima, izjavio je crnogorski ministar pravde, ljudskih i manjinskih prava Crne Gore Vladimir Leposavić.\n„Bez obzira na to koliki je pritisak, mislim da mu ne treba podleći i napraviti diskriminaciju i pod pritiskom objavljivati ugovor za koji je rečeno da je u potpuno istom obimu prava i obaveza kao i svi ostali“, rekao je Leposavić u Skupštini.\nOn je, na pitanje poslanika Socijaldemokratske partije Raška Konjevića da li je Vlada usvojila polazne osnove za pregovore sa SPC u susret potpisivanju Temeljnog ugovora, odgovorio da Vlada nije, ali da jeste Skupština.\n„Ustav je uvek polazna osnova, on nas obavezuje da pregovaramo“, naveo je Leposavić.\nPotom je upitao Konjevića zašto nije pitao bilo koju drugu versku zajednicu kada su se sklapali drugi ugovori da ih objave i ratifikuju, saopšteno je iz Ministarstva.\n„Ako mislite da treba postupati drugačije sa SPC, moram da Vam kažem da je sa različitim postupanjem i diskriminacijom, makar svesnom i sistematskom, završeno“, poručio je Leposavić.\nOn je dodao da insistiranje na objavljivanju ugovora predstavlja političku zloupotrebu ovog momenta, preneo je RTRS.


Rusija najavila: Preispitaćemo pristup Tviteru\nSvet Autor:Agencije19. mar. 202119:30\nMaria Zaharova Foto:Sergei Bobylev / TASS / Profimedia\nRusija namerava da preispita svoj pristup Tviteru zbog promena koje je najavila ta društvena mreža, izjavila je danas portparolka ruskog Ministarstva spoljnih poslova Marija Zaharova. Ova najava je usledila nakon što je Tviter objavio planove za izmenu pristupa svetskim liderima zbog "političara koji krše pravila" na mreži. S druge strane, Rusija je ranije najavila da će blokirati Tviter na mesec dana ako ne ukloni zabranjene sadržaje\nUprava Tvitera objasnila je da želi da „ostane relevantna za stalno promenljivu prirodu političkog diskursa na toj društvenoj mreži“.\n„I mi želimo da naše politike ostanu relevantne za stalno promenljivu prirodu političkog diskursa na Tviteru, pa preispitujemo svoj pristup Tviteru“, napisala je Zaharova na svojoj Fejsbuk stranici, prenosi TASS.\nPodsetimo, Rusija je ranije najavila da će blokirati Tviter na mesec dana ako ne ukloni zabranjene sadržaje.\nRuske vlasti su takođe kritikovale društvene medije, jer su, kako tvrde, korišćeni za organizovanje demonstracija u kojima su učestvovale desetine hiljade ljudi širom zemlje, tražeći oslobađanje ruskog opozicionog lidera Alekseja Navaljnog.


Medicinska zubna pasta protiv upale desni sa ekstraktom žalfije i aloe vera. Pored esencije pet lekovitih trava, ova zubna pasta sadrži i ekstrakte žalfije i aloe vera.\nEkstrakt žalfije smanj\nEkstrakt žalfije smanjuje upalu i zahvaljujući antibakterijskim svojstvima sprečava razvoj patogenih bakterija. Ekstrakt aloe vera smiruje nadražene desni, ubrzava proces obnove paradonta.\nZbog visoke koncetracije prirodnih komponenti pasta ima prirodno zelenu boju i specifičan ukus. Štiti od karijesa i osvežava dah.


Sastanak vrha SDS-a u Banjaluci /FOTO/\nČelni ljudi SDS-a počeli su pristizati u prostorije Gradskog odbora u Banjaluci na sastanak predsjedništva ove stranke.\nSARAJEVO – Centralna izborna komisija (CIK) BiH donijela je odluku na današnjoj sjednici kojom su novčano kažnjeni Savez nezavisnih socijaldemokrata (SNSD) i Milorad Dodik, kao kandidat ove stranke za člana Predsjedništva BiH.\nSarajevo, Banjaluka - Ako je suditi prema prvim izjavama novoizabranih članova Predsjedništva BiH, u naredne četiri godine mogu se očekivati manje-više isti odnosi i politike koje su bile i ranije, a koje su sprovođene od tačke do tačke dnevnog reda.\nSrbi u institucijama BiH ponovo biraju između stranačkih i nacionalnih interesa\nDva politička bloka u Republici Srpskoj do sada su svega tri puta uspjela da zajednički nastupaju u institucijama BiH.\nPotraga za bošnjačkim i hrvatskim poslanicima u Narodnoj skupštini Srpske\nBez obzira da li imali dovoljno glasova na izborima, u Narodnoj skupštini Republike Srpske zagarantovana su poslanička mjesta za četiri Bošnjaka i isto toliko Hrvata.


Sindikat: Vojsku napustilo blizu 10.000 obučenih profesionalaca, ljudski resurs demoralisan\nBeta 15. jula 2021. 17:25\nVojni sindikat Srbije upozorio je da je „zbog loših uslova“, Vojsku Srbije (VS) u prethodnih pet godina napustilo „blizu 10.000 obučenih profesionalaca“ i da je stanje operativnosti vojske, kada su u pitanju ljudski resursi, „daleko od onog koje državnom vrhu prikazuju vojni zvaničnici“.\nU saopštenju povodom današnjeg sastanka predsednika Srbije Aleksandra Vučića sa ministrom odbrane Nebojšom Stefanovićem i načelnikom Generalštaba VS Milanom Mojsilovićem, iz Vojnog sindikata su naveli da pozdravljaju svaki vid modernizacije i opremanja vojske ali i dodali da bi bili „srećniji“ da je Vučić izjavio da će ulaganje u ljudske resurse VS biti prioritet u narednom periodu.\n„Godinama unazad apelujemo na potrebu da se odnos države kao poslodavca prema profesionalnim pripadnicima Vojske Srbije\npromeni, ali umesto da se sa predstavnicima srpskih vojnika razgovara o unapredjenju stanja, oni se šikaniraju i označavaju kao državni neprijatelji, što je apsurd“, stoji u saopštenju.\nOcenjuje se da je „ljudski resurs“ VS prethodnih godina „potpuno devastiran i demoralisan“ i da je danas „u takvom stanju da ozbiljno ugrožava operativnost Vojske Srbije i njenu osnovnu ustavnu ulogu“.\n„Srpskoj javnosti, a naročito državnom vrhu, mora biti jasno da avioni, tenkovi i sva druga ratna tehnika ničemu ne služi bez ljudi“, naveli su iz sindikata i apelovali na predsednika Srbije da se odazove njihovom pozivu na razgovor, kako bi „iz ugla onih koji čine vojsku, čuo šta su njihove prioritetne potrebe“.\nPredsednik Aleksandar Vučić ocenio je ranije danas da se u okruženju „svi dramatično naoružavaju“ zbog čega će država kako je najavio, obezbediti dodatna optoelektronska sredstva za Vojsku Srbije, posebno za uslove noćne borbe, kao i savremena sredstva za potrebe Ratnog vazduhoplovstva i protivvazdušne odbrane i pešadijskih jedinica.


Prestižni brend MAUBOUSSIN stigao u Srbiju! - Diva Magazin\nA post shared by Originalni parfemi online ® (@french_box_srbija)\nNeki od najpoznatijih parfema iz Mauboussin kolekcije su: Mauboussin in Red, Pour Lui in Black, Mauboussin Private Club, Elixir pour Elle…\nSve parfeme ove kuće krase ambalaže atraktivnog dizajna, note koje bude sva naša čula, ali i postojanost na koži koja je svima na prvom mestu!\nKetrin Zita Džons pokazala frizuru koja smanjuje godine! (FOTO)\nPosted on 21 Januara, 2020 20 Januara, 2020 Author Diva\nJedna od najlepših žena na svetu Ketrin Zita Džons pojavila se na ovogodišnjoj dodeli SAG nagrada. Blistala je u srebrnoj haljini, ali i otkrila detalj uz koji i ti možeš lako da skineš i do 10 godina sa lica! Majkl Daglas, suprug ove lepotice, bio je nominovan za dve nagrade, a zanosna Ketrin bila mu […]


Milan Knežević, predsjednik skupštinskog Odbora za bezbjednost, Podgorica, 6. oktobar 2021.\nPredsjednik skupštinskog Odbora za bezbjednost i jedan od čelnika vladajućeg Demokratskog fronta (DF) Milan Knežević izjavio je da mu je bezbjednost ugrožena, ali da su procjene nadležnih da mu ne treba obezbjeđenje.\n“Ja ga i ne tražim, ali tražim da mi Uprava policije (UP) izda dozvolu da nosim oružje”, rekao je Knežević 26.oktobra na konferenciji za medije koju je sazvao povodom aktuelne bezbjednosne situacije u Crnoj Gori.\n“Dao sam izjavu policiji, ali niko te ljude nije saslušao i do danas ne znam što se uradilo po tom pitanju”, rekao je Knežević.\nUz ocjenu da je bezbjednosna situacija u Crnoj Gori alarmanta, Knežević je komentarisao sjednicu Odbora za bezbjednost i odbranu održanu 25.oktobra i kazao da slučaj privođenja bivšeg direktora Agencije za nacionalnu bezbjednost (ANB) Dejana Peruničića “ima sve elemente špijunaže”.\nKnežević je kritikovao, kako tvrdi, namjeru glavnog specijalnog tužioca Milivoja Katnića da goni Peruničića zbog zloupotrebe službenog položaja, umjesto, kako je naveo, da ispita da li je riječ o organizovanoj kriminalnoj grupi.\n“Otvoreno sumnjam da Katnić na način na koji je formirao optužni predlog pokušava da sakrije ili (aktuelnog predsjednika Crne Gore) Mila Đukanovića ili (poslanika opozicione Demokratske partije socijalista) Duška Markovića”, rekao je Knežević navodeći da su oni “morali znati” za prisluškivanje, jer je Marković bio koordinator svih službi bezbjednosti, a Đukanović predsjednik Vijeća za nacionalnu sigurnost.\nNa novinarsko pitanje gdje je završavao materijal snimljen prisluškivanjem u kabinetu glavnog specijalnog tužioca, Knežević je odgovorio da su članovi Odbora dobili podatke gdje je završavao i iz koje je prostorije ono obavljano, ali da jedino može reći da to nije rađeno u ANB.\nIako je potvrdio da su se na sjednici Odbora pominjale Srbija i Rusija povodom slučaja prisluškivanja, Knežević nije iznio više detalja.\nPovodom Kneževićevih navoda, glavni specijalni tužilac Milivoje Katnić je saopštio da je predsjednik Odbora za bezbijednost i odbranu iznošenjem tajnih podataka ugrozio postupke koji se vode pred Specijalnim državnim tužilaštvom.\nUz ocjenu da je riječ o teškoj zloupotrebi, Katnić je saopštio da više neće prisustvovati i učestvovati u radu sjednica tog skupštinskog Odbora.\nKnežević je govorio i o slučaju državni udar, u kojem je jedan od aktera sudskog postupka. On je jedna od 13 osoba, među kojima su ruski i srpski državljani, koji su optuženi u slučaju “Državni udar” na dan parlamentarnih izbora 2016. godine.\nPrvostepeno su osuđeni maja 2019. godine, među njima i Knežević na pet godina zatvora, ali je Apelacioni sud u februaru 2021. ukinuo presudu i predmet vratio na ponovno suđenje, koje je zakazano za januar naredne godine.\nKnežević tvrdi da je Dejan Peruničić iznajmio kuću od visokog policijskog funkcionera Siniše Stojkovića u kojoj su smješteni 45 kalašnjikova, koji su “trebali da predstavljaju korpus delikti da je planiran državni udar”.\nOn je saopštio je da je Katnić govorio o tome da je “postojao i drugi scenario, da je bilo planirano masovno krvoproliće Bošnjaka u Rožajama od strane DF-a i ljudi iz Srbije” koji su suđeni u ovom sudskom procesu. Knežević je najavio da će zbog tih izjava podnijeti krivičnu prijavu i tražiti da taj Katnićev iskaz bude predočen sudskom Vijeću koje vodi taj slučaj.\nPet bitnih stvari o tajnoj policiji Crne Gore


Zaustavljena likvidacije Doma kulture, sledi provera javnih preduzeća\nppmedia.rs 23. септембар 2016. године Политика Коментари\nNećemo dozvoliti da Nova Varoš ostane bez Doma kulture kaže prvi čovek ove opštine Radisav Vasiljević.\n„Dok se ja budem nalazio na čelu opštine građani treba da znaju da sigurno neću dozvoliti da se Dom kulture ugasi. Sa tim ne smemo da se igramo, na to ne smemo ni da pomislimo, promenom vlasti mi smo postupak likvidacije zaustavili i sprečili nestanak ove kulturne ustanove“, tvrdi Vasiljević\nPreuzimanje vlasti znači i promenu kadrova u pojedinim javnim ustanovama čije osnivač opština Nova Varoš, dodaje Radisav Vasiljević.\n„Meni kao predsedniku opštine najviše smeta što su nam ugasili Direkciju za izgradnju. Direktor direkcije je jako loše radio, svojim potezima direktno je omogućio gašenje preduzeća. On je uoči izbora potrošio ogroman novac i time pomogao svojoj partiji Srpskoj naprednoj stranci . Novac je potrošen mimo zakona i odmah nakon toga likvidirana je Direkcija za izgradnju Nove Varoši, time je ova opština postala prva u Srbiji koja je ugasila svoju direkciju. Meni to jako smeta, on je za svoj takav postupak nagrađen i prebačen na mesto direktora Energije, tako da ćemo vrlo brzo pokrenuti njegovu smenu“, ističe predsednik opštine Nova Varoš Radisav Vasiljević.\nIspitaćemo poslovanje svakog preduzeća, svi direktori koji budu dobro radili ostaće na svojim mestima i nemaju razloga za brigu. Isto tako gde god uočimo nepravilnosti zatražićemo smenu odgovornih, zaključuje prvi čovek novovaroške opštine.


Građanskom incijativom do boljeg kvaliteta života\nU cilju učešća što većeg broja građana u donošenju odluka koje se tiču unapređenja kvaliteta života u Gradu Bijeljina, danas je održan drugi sastanak Radnog tijela za građanske inicijative, koje čine predstavnici privatnog, javnog i civilnog sektora, kao i predstavnici mladih, u sklopu ReLOaD projekta koji finasira EU, a sprovodi UNDP i Gradska uprava Grada Bijeljina.\nCilj današnjeg sastanka bio je da se definišu do tri incijative koje će u narednim danima biti predočene građanima, a oni će putem gradskog sajta, društvenih meža ili glasanjem u šalter sali Gradske uprave moći da jednu od njih odaberu za realizaciju. Inicijative koje su danas precizirane uglavnom su povezane sa unapređenjem gradskog kulturnog i društvenog života.\n- Prilikom izbora inicijativa glavni kriterijum kojim se rukovodi Radno tijelo je da što veći broj građana ima korist od realizacije icijative. Kroz projekat će za sprovođenje početnih ideja biti obezbijeđeno 15.000 KM, od čega je trećina sredstava iz gradske kase. Za realizaciju kvalitetnih, održivih inicijativa Gradska uprava je spremna da izdvoji i veće sume - naglasila je Ankica Todorović, šef Odsjeka za evropske integracije i lokalni ekonomski razvoj.


Na prvom mestu to je Fond za kulturu kojim bi se obezbedila nedostajuća sredstva za obnovu kulturne infrastrukture, razvoj kulture, podršku organizacijama i pojedincima. „Prihodi Fonda bi se ostvarivali preko akciza na duvan i alkohol, procenta od igara na sreću, donacija, poklona, republičkog budžeta...“, objašnjava reditelj Nebojša Bradić, bivši ministar kulture i jedan od osnivača Kreativne Srbije.\nNadoknada gubitaka tražena je za pozorišta, muzičke sale, izložbene i slične prostore, filmske produkcije, izdavačke kuće... Država bi trebalo da uskoči i u slučaju finansijskog kraha trupa i festivala, kao i umetnika izvan udruženja, pod uslovom da dokažu da su tokom vanrednog stanja smanjeno prihodovali. I da pomogne Kolarčevoj zadužbini, Madlenijanumu, akterima nezavisne scene, frilenserima, dok bi još neisplaćenu tromesečnu pomoć samostalnim umetnicima trebalo da produži za još tri meseca.\n„Kao posebnu meru, predložili smo raspisivanje javnog konkursa za vanrednu podršku pozorišne delatnosti, likovne, primenjene i muzičke umetnosti i književnosti, neophodne i u svetlu poništavanja beogradskog i problematičnih rezultata republičkog konkursa“, navodi Bradić.\nZahtevano „restrukturiranje šeme zaposlenja u ustanovama kulture“ pokrilo bi i angažovane po ugovoru, prekinuvši „apsurdnu zabranu zapošljavanja u javnom sektoru“. Predloženi su i letnji kulturni programi u saradnji sa turističkim organizacijama koji bi ublažili posledice prvog talasa pandemije i predupredili gubitke eventualnog jesenjeg naleta bolesti.\nSve to je premijerka uzela u razmatranje, naglašavajući da su predstavnici Kreativne Srbije, nastupajući ispred svoje branše, „prepoznali dobru nameru Vlade Srbije da pomogne kulturi“. I dodajući da ovom prilikom „politiku treba ostaviti po strani“, što je razljutilo pojedine aktere.\nJer, i sam tajming sastanka mogao se shvatiti kao „deo predizborne kampanje jedne grupe oligarha koji se zovu Srpska napredna stranka“, navodi Marijana Cvetković iz Stanice – Servisa za savremeni ples. Zloupotrebljavajući javne resurse za promociju svoje prebogate partije, Brnabićka je organizovala „farsu od razgovora dve nedelje pred izbore“, napominje ona.\nTrudom da zabašuri fakat da je tokom njenog mandata ceo sistem urušen, premijerka je „previdela“ i konstituisanje vladinog (a zapravo - sopstvenog) paratela Saveta za kreativne industrije, nezakonito suprotstavljenog legalnim tokovima pod upravom Ministarstva kulture i informisanja.\nNaoko konfrontirane, te dve politike su faktički „dve strane istog novčića“, po mišljenju Cvetkovićeve: „glava je konzervativni, pravoslavno-nacionalistički diskurs, dok pismo čine neoliberalne reforme, zajedno ugrožavajući kritički duh savremene kulture i umetnosti“. „I kada sve to znamo, kako je moguće da i dalje verujemo da ta i takva Ana Brnabić hoće išta da učini da se reše bilo kakvi stvarni problemi u ovoj oblasti“, pita se Cvetkovićeva.\nBilo bi značajno uvećanje budžeta za kulturu na minimum jedan odsto, ali i sprovođenje nekorumpiranih konkursa za izbor direktora institucija kulture\nKako da premijerki verujemo, kad se sa njenim blagoslovom novac troši isključivo na pogodne i banalne projekte, zapaža i Vojkan Arsić, reditelj i jedan od osnivača Reflektor teatra. Njemu je čudno „zašto se uopšte desio sastanak sa ženom koju ćemo za nekoliko meseci pamtiti samo kao LGBT premijerku, koja pritom za tu populaciju nije ništa uradila“. Kao, uostalom, ni za kulturu, sve busajući se u njen značaj.\nPodvodeći celokupnu oblast pod privredne zakonitosti, po obrascu Saveta za kreativne industrije, „promenjena je priroda polja kulture, a samim tim i kriterijumi njenog vrednovanja“, mišljenja je Milica Pekić iz Asocijacije Nezavisna kulturna scena Srbije. U takvim uslovima pregovaranje sa premijerkom je upitno, kao i predloženi Fond za kulturu, upravo zbog nedefinisanog načina upravljanja i proceduralnih okvira, čime bi trebalo da se bavi Ministarstvo, a ne Brnabićkin kabinet, primećuje Pekićeva.\nProblematičnu adresu obraćanja Bradić objašnjava time što su se zahtevi Kreativne Srbije odnosili na posledice vanrednog stanja koje je uvela baš Vlada. Smatrajući da su sva bolna mesta bar načelno pokrili, delegati ih ipak nisu najjasnije odredili. Tako se može reći da su mnogi delatnici u kulturi ponovo ostali ispod radara.\nNEPOSTOJANJE STRUČNIH LJUDI\nOd svih marginalizovanih kulturnih radnika, kako Vladinim merama, tako i predlozima Kreativne Srbije, u najnezavidnijem položaju je savremena plesna scena, sistematski uništavana poslednjih godina „nečijom“ voljom za moći i strašću za bogaćenjem, kaže Cvetkovićeva. Tome je doprineo i nedostatak strateškog delovanja usled nepostojanja stručne osobe pri Ministarstvu i u komisijama. Zato su akteri te scene „prepušteni slučajnosti, ličnim simpatijama i klijentelističkim interesima kao kriterijumima za razvoj ove oblasti“.\nZa to vreme, gro budžeta ide „na jedan komercijalni festival i razne folklorne ansamble i amaterska društva“. Uz sve to, umetnici na nezavisnoj plesnoj sceni „nemaju mogućnost stalnog zaposlenja, pa žive prekarnim životom, obezbeđujući egzistenciju preko međunarodnih projekata i fondova“. Jer ih sopstvena država „smatra bezvrednim“.\nNišta bolje nije tretiran ni Reflektor teatar, sa sedam premijera tokom osam godina, koje je pogledalo 200.000 ljudi, a predstave obišle celu Srbiju i 13 država Evrope. Od ove naše, nije dobijen ni dinar i uludo ga je očekivati od dopunskih mera, iako 34 angažovanih glumaca nije zaposleno ni u jednoj ustanovi. A upravo je položaj takvih trebalo urediti dogovorom sa vlastima.\nPoredeći ukupan broj pozorišnih delatnika sa kolektivom jedne fabrike od oko 5.000 zaposlenih, Arsić ističe da bi problem kulture bio rešen dobijanjem bar dela subvencija što ih imaju investitori. Samo kada bi svest da je takav ulog svrsishodan kod naše vlasti postojala. A nje nema, čim je budžet za kulturu na nivou „statističke greške“, Arsić zaključuje.\nZašto se uopšte desio sastanak sa ženom koju ćemo za nekoliko meseci pamtiti samo kao LGBT premijerku, koja pritom za tu populaciju nije ništa uradila\nČini se da nema ni pravog načina da se iskaže solidarnost sa umetnicima bez esnafskog statusa čim moraju da podnose račune kako bi im bilo šta bilo udeljeno. Jer, „već se pokazalo u drugim zemljama, kao što su Slovenija i Hrvatska, da je proces dokazivanja pretrpljene štete izuzetno težak za umetnike i kulturne radnike“, zapaža Pekićeva.\nRazlog leži u tome što u nezavisnom sektoru malo ko ima unapred potpisane ugovore ili adekvatnu dokumentaciju koja potkrepljuje sve zakazane i otkazane poslove za čitavu godinu. „Treba biti veoma oprezan u definisanju procedure za podršku ugroženima, tako da mera pomoći bude zaista podrška, a ne teret za sve koji bi se prijavili“, upozorava Pekićeva.\nNjene reči Arsić već vizualizuje, zamišljajući kako samostalni umetnik odlazi kod premijerke i obrazlaže joj svoj krah. „Verovatno neće pričati o umetničkim gubicima, jer ona to ne može da razume, ali može da joj donese rezultate krvne slike ili svoj jelovnik tokom vanrednog stanja, možda i da priloži neplaćene račune za struju“, Arsić je vrlo ilustrativan, u želji da ukaže na scenario „nastavka ponižavanja onih koji su već skrajnuti“.\nTaj sloj izuzet i od mera, i od apela, u međuvremenu je promislio svoje metode oporavka. Da su za bilo šta bili pitani, predstavnici marginalizovanih bi predložili „uvođenje novog finansijskog instrumenta koji bi obezbedio operativnu sistemsku podršku za civilni sektor“, uz transparentne aršine i procedure, kako aktuelni konkursi ne funkcionišu. Fond (realne) solidarnosti osnivaju pojedina reprezentativna i strukovna udruženja, skupa sa Asocijacijom NKSS, a bez ikakve pomoći države. Fond je namenjen najugroženijim umetnicima i kulturnim radnicima, navodi Pekićeva.\nSUŠTINSKE PROMENE ČITAVOG SISTEMA\n„Recept“ Marijane Cvetković je radikalniji i preporučuje buđenje iz letargije i rušenje oligarhije. Jer, nama su potrebne „suštinske promene čitavog sistema gde kultura treba da bude tretirana kao esencijalna i društveno relevantna oblast koja nije trošak, već ulaganje u budućnost“. Još je važnije da se „ona uvek stavlja u kontekst društvenih delatnosti, paralelno sa obrazovanjem, zdravstvom, naukom, socijalnom zaštitom, a usklađeno sa radničkim pravima“. Ili njihovim idealima, zagarantovanim u demokratiji.\n„Sve ostalo je manipulacija kulturnim i istorijskim nasleđem koja se ogleda u festivalizaciji, rehabilitaciji nacionalističkih narativa, propagandi konzervativne kulture protiv kulture otpora...“, ona naglašava. Žrtve takve prakse su sve siromašniji građani i kultura na ivici opstanka.\n„Ono što bi bilo značajno za kompletnu nezavisnu scenu, a verujem i za sve ostale aktere u kulturi, jeste uvećanje budžeta za kulturu na minimum jedan odsto u prvom koraku“, predlaže Pekićeva. Tome dodajući uvođenje preciznih načina distribucije javnih sredstava, mogućnost operativnih i višegodišnjih grantova, učešće u donošenju odluka uključivanjem svih aktera u polju kulture... Ali i sprovođenje nekorumpiranih konkursa za izbor direktora institucija kulture, koji bi obezbedili najkompetentnijim kandidatima mogućnost za razvoj institucionalnih resursa.\nVratimo se na (prividno) krucijalnu stavku u pregovorima – Fond za kulturu. Predlog Arsiću „zvuči odlično“, budući da bi takvo telo moglo imati ključnu funkciju u razvoju kulture Srbije. „Međutim, svi znamo da se to neće desiti jer bi na čelo tog fonda mogla doći neka `Aja Jung`, kada će i on postati samo još jedna od poluga vlasti“. Ali, bolje da im ne nudimo ideje novih zloupotreba, imaju ih dovoljno.


U SKUPŠTINI SRBIJE USVOJEN "KORONA" ZAKON - Jefimija TV, Kruševac\nPoslanici Skupštine Srbije usvojili su Predlog zakona o izmenama i dopunama Zakona o zaštiti stanovništva od zaraznih bolesti. Izmenama i dopunama zakona o zaraznim bolestima, koje je ministar zdravlja Zlatibor Lončar obrazložio na sednici Skupštine, uvode se novčane kazne za kršenje protivepidemijskih mera.\nSa 5.000 dinara kazniće se za prekršaj fizičko lice ako se ne pridržava mera lične zaštite od infekcije.\nPredviđena je kazna u iznosu od 30.000 dinara ako lice odgovorno za primenu lične zaštite od infekcije ne obezbedi neposrednu primenu tih mera.\nPrema rečima ministra, izmenama zakona se uobličava pravni okvir za mere i procedure, u kojem će se u narednom periodu bolje držati pod kontrolom epidemija i sprečiti veće negativne posledice. Pogledajte neke od izmena koje će se odlukom poslanika primenjivati.\nnovim zakonom uvode se i novi termini kao što su lična zaštita (obavezna maska gde je to propisano),\nkućna izolacija – za pozitivne na virus korona bez simptoma ili sa blagom slikom koja ne zahteva bolničko lečenje\nnovčane kazne za prekršaj za fizička lica od 50.000 do 150.000 dinara, u slučaju nepridržavanja propisanih mera.\nodredbe o obaveznoj imunizaciji ostaju iste kao u prethodnom zakonu, pa će tako, ako vakcinacija protiv kovida bude obavezna, 50.000 do 150.000 dinara platiti i oni koji odbiju da se vakcinišu\nIzvor: rts.rs / novosti.rs


Saradnja sa Beogradskim psihološkim centrom u okviru projekta "SOCIETIES 2" - Caritas Srbije\nSaradnja sa Beogradskim psihološkim centrom u okviru projekta “SOCIETIES 2”\nCaritas Srbije2021-01-25T12:51:35+00:0025.01.2021.|promocija mentalnog zdravlja, vesti|\nU okviru regionalnog projekta „SOCIETIES 2“ koji finansira EU, grantom je podržana inicijativa Beogradskog psihološkog centra – Online savetovalište za roditelje male dece sa razvojnim teškoćama.\nOsnovni cilj ovog projekta je obezbeđenje dostupne online usluge savetovanja i konsultacije za roditelje dece mlađeg uzrasta sa smetnjama u razvoju od strane relevantnih profesionalaca u pogledu ranog razvoja.\nInformisanje roditelja o ranom razvoju\nPovećanje nivoa roditeljske kompetencije, samouverenosti i osećaja kontrole.\nPovećano učešće deteta u porodičnom i životu njegove vršnjačke zajednice kroz razvoj funkcionalnih veština, osamostaljivanje, razvoj što većeg broja socijalnih relacija, uspostavljanje nezavisnog funkcionisanja, uključenost u aktivnosti vršnjačke i šire zajednice, a sve usled novostečenih roditeljskih veština.\nCaritas Srbije nastavlja sa zalaganjem za socijalnu inkluziju osoba sa invaliditetom , kao i svih ranjivih kategorija stanovništva.


Gavranović: Odluka o sudbini banjalučke Toplane krajem maja | ENERGETIKArs.com\nNalazite se na Home » Ostalo » Gavranović: Odluka o sudbini banjalučke Toplane krajem maja\nGavranović: Odluka o sudbini banjalučke Toplane krajem maja\nObjavljeno: 16:45, 13. маја 2013.\nBANJALUKA, Gradonačelnik Banjaluke Slobodan Gavranović rekao je danas da će krajem maja Skupština grada Banjaluka donijeti konačnu odluku da li će gradska „Toplana“ ići u stečaj ili će preduzeće biti „oživljeno“ na neki drugi način.\nU pauzi današnjeg zasjedanja Skupštine grada gradonačelnik Banjaluke izjavio je da je „sazrela“ situacija i da se mora podvući crta.\n„Moramo podvući crtu i odrediti se da li će to biti stečaj, a u stečaju reorganizacija preduzeća na način da ‘Toplana’ može stabilno funkcionisati“, rekao je Gavranović novinarima.\nOn smatra da je vrijeme da se kaže da li će ovo preduzeće ići u stečaj ili će biti osposobljeno na neki drugi način, za koji bi trebale desetine, pa i stotine miliona maraka kojih u ovom času, prema njegovim riječima, nema.\nGavranović je upitao kako može da funkcioniše preduzeće koje ostvari prihod po osnovu naplate usluga od građana u iznosu od 25 miliona, a samo za mazut treba da bude izdvojeno 32 miliona KM.\nOn je istakao da se u startu samo po osnovu energenta gubi sedam miliona KM godišnje.\n„Neko mora to da namiri ili kaže da cijena mora da ide gore“, rekao je Gavranović i dodao da se on ne zalaže za povećanje cijene grijanja, već da se nađe rješenje, koje će osposobiti preduzeće i spasiti ga od daljeg propadanja.\nOdbornici Skupštine grada danas su razmotrili i usvojili većinom glasova Izvještaj o radu gradonačelnika i Administrativne službe za prošlu godinu, nakon čega je usljedilo izjašnjavanje o pojedinačnim izvještajima o radu gradskih preduzeća.\nGavranović je rekao da su svi direktori javnih preduzeća pod lupom i praktično u fazi reizbora.\n„Tamo gdje utvrdimo da posebno ima problema i lične odgovornosti, nije problem da smijenimo te ljude“, zaključio je gradonačelnik Banjaluke. Srna\nTags: banja luka,sjednica,slobodan gavranovic,stecaj,toplana\nOdgovor na Gavranović: Odluka o sudbini banjalučke Toplane krajem maja\nGagi-BL 13. маја 2013.\nOnda nije pametno plaćati Toplani jer ako ode u stečaj sa novom firmom idu i novi ugovori o isporuci grijanja od dana zaključenja ugovora.


Саопштења за јавност Archives | Socijalistička partija Srbije Kragujevac\nPuna podrška predsedniku Socijalističke partije Srbije\n13. jula 2020. Ostavite komentar\nRukovodstvo gradske organizacije Socijalističke partije Srbije u Kragujevcu i svi članovi pružaju apsolutnu podršku predsedniku Socijalističke partije Srbije, Ivici Dačiću u svim svojim aktivnostima usmerenim na jačanju kako države Srbije tako i Socijalističke partije Srbije.\nNOVA POJAČANJA U GRADSKOM ODBORU SPS KRAGUJEVAC\n6. februara 2020. Ostavite komentar\nDanas je u prostorijama Gradskog odbora održana konferencija za novinare gde su predstavljena dva nova člana. Estradni umetnik i odbornik u Skupštini grada Kragujevca, Radiša Urošević i pomoćnik gradonačelnika za unapređenje i razvoj sporta, Nikola Urošević pristupili su Socijalističkoj partiji Srbije.\nPredsednik Gradskog odbora SPS u Kragujevcu, Ivica Momčilović je apostrofirao tradicionalno dobru saradnju sa Jedinstvenom Srbijom kao i činjenicu da je odluka o zajedničkom nastupu na republičkom nivou već doneta, a da se o nastavku saradnje na lokalnom nivou dogovara sa koordintorima okruga. Kao i do sada očekujemo dalji nastavak saradnje i još bolje rezultate nego na prethodnim parlamentarnim i lokalnim izborima.\nObeležavanje 1. Maja, Međunarodnog praznika rada.\n30. aprila 2019. Ostavite komentar\nPrvi maj i u 2019. godini Socijalisti Kragujevca obeležavaju u znaku poruka za reafirmaciju vrednosti rada i radničkih prava,stvaranja uslova za brže i efikasnije zapošljavanje i ostvarenje socijalne pravde kao temeljnog principa levice. U okviru obeležavanja Praznika rada pozivamo Vas na Prvomajski uranak,koji organizujemo kod hotela “Šumarice” 1.maja (sreda),od 08:00 časova.Obezbeđeno je tradicionalno posluženje kačamak i šumadijski čaj.\nSaopštenje za medije povodom upućenih pretnji smrću ministru spoljnih poslova Republike Srbije,Ivici Dačiću\n4. februara 2019. Ostavite komentar\nSaopštenje za medije Gradskog odbora SPS Kragujevac povodom pretnji smrću ministru spoljnih poslova Republike Srbije, Ivici Dačiću.\n04. februar 2019. godine.\nGangsterskoj i uzurpatorskoj gomili, koja se predstavlja kao vlast u Prištini, reklo bi se da ističe vreme. Gotovo svakodnevno obznanjuje neurotične ideje, nazivajući ih odlukama,kojima ogoljeno svedoči svoj kriminogeni milje, maskiran samozvanim institucijama nekakve kvazi države Kosovo. Da srpski ministar diplomatije, Ivica Dačić, uspešno misionari za državnu stvar, i da radi na tome da Srbiju predstavi u svetu kao jedinstven prostor, zajedno sa Kosovom, i da njegovi napori daju plodove, govori najnoviji ispad izvesnog Pacolija. Ovaj, lažno predstavljeni diplomata, nekakve izmišljene države, u Bukureštu je besramno i bez zadrške,nemajući više nijedan argument na svojoj strani, a nikada ga nije imao, zapretio Ivici Dačiću i to smrću, atentatom. Ovakvo ponašanje najbolje oslikava mračni naum i zaostalost udruženih grupa i klika sa Kosova i odasvuda, da na prepad zauzmu prostor i zatočenu srpsku duhovnost, sa sve ljudima i proglasi ih za svoje. Ali, ovaj poduhvat unapred je osuđen na propast, jer svet ipak vodi neka pravda i svet ipak teži ravnoteži, tako da se klatno upravo okreće ka srpskoj strani. Socijalisti Kragujevca, zdušno, kao jedan, stoje sa ostalim socijalistima jedinstvenog SPS-a, što smo potvrdili na nedavno održanom Kongresu, i poručuju da nema stanke u borbi za srpske nacionalne interese. A to je upravo ovo što radi naš predsednik Ivica, zajedno sa najvišim državnim rukovodstvom i predsednikom Republike, Aleksandrom Vučićem, i zbog čega žele da ga fizički isključe iz dijaloga za koji nisu sposobni. Socijalistička partija Srbije očekuje da država Srbija pokaže svoju odlučnost i da nadležni organi usmere sve napore da se ova grupa otimača, napasnika i ubica s predumišljajem nađe tamo gde im je i mesto – u kazamatima, gde obitavaju oni koji se uče humanosti i onome što se zove civilizacijskim vrednostima.\n28 godina od osnivanja Socijalističke partije Srbije\n17. jula 2018. Ostavite komentar\nOvim putem želimo da čestitamo čestitamo svim našim aktivistima i članovima 17. jul – Dan Partije. Ovo je prvih 28 godina, punih ponosa i uspeha, ali i teških trenutaka! Podignutih čela idemo napred u bolju budućnost!\n30. aprila 2018. Ostavite komentar\nPrvi maj i u 2018. godini Socijalisti Kragujevca obeležavaju u znaku poruka za reafirmaciju vrednosti rada i radničkih prava,stvaranja uslova za brže i efikasnije zapošljavanje i ostvarenje socijalne pravde kao temeljnog principa levice.U okviru obeležavanja Praznika rada pozivamo Vas na Prvomajski uranak,koji organizujemo kod hotela “Šumarice” 1.maja (utorak),od 7 časova.Obezbeđeno je tradicionalno posluženje kačamak i šumadijski čaj.\nSvim pripadnicama lepšeg pola čestitamo 8.mart – Međunarodni dan žena\n8. marta 2018. Ostavite komentar\nU ime predsednika Socijalističke partije Srbije, Ivice Dačića i u ime GrO SPS Kragujevac zadovoljstvo nam je da svim pripadnicama lepšeg pola, svim građankama Srbije čestitamo 8.mart, Međunarodni dan žena.


Za poslednja 24 sata u Srbiji su potvrđena 292 nova slučaja zaraze koronom, dve osobe su preminule od posledica virusa. U kovid objektima u Nišu i Vranju trenutno je na lečenju deset pacijenata. U kovid objektima Univerzitetskog kliničkog centra hospitalizovano je sedam ...\nNijedan pacijent nije bio upućenu drugu zdravstvenu ustanovu na lečenje. Poslednji pozitivan pacijent je registrovan 22. jula, dok u Pedijatrijskoj kovid ambulanti nije bilo registrovanih pozitivnih pacijenata u uzrastu do 18 godina.\nOd 165 testiranih osoba u Nišu, osam je pozitivno na kovid, poslednji su podaci niškog Doma zdravlja. U Pčinjskom okrugu je troje novozaraženih, dok u Jablaničkom juče nije bilo pozitivnih nalaza. U niške kovid ambulante juče su se javila 232 pacijenta - 75 prvi put sa ...\nKORONA U VRANJU: Raste broj prvih pregleda u kovid ambulanti\nOd ovog broja, tri uzorka iz Vranja pozitivna su na koronavirus. Tokom jučerašnjeg dana, u kovid ambulanti ATD obavljeno je 35 pregleda, i to 30 prvih i pet kontrolnih. Od 35 antigenskih testova analizom je utvrđeno da su tri pacijenata zaražena koronavirusom.\nKORONA BROJKE RASTU: U Pčinjskom okrugu 9 pozitivnih, pet novoobolelih osoba iz Vranja, virus potvrđen i kod dece\nVRANJE - U Pčinjskom okrugu registrovano je 9 pozitivnih, a pet novoobolelih je iz Vranja. Na kovid 19, testirana su 204 uzorka iz Pčinjskog okruga. Prema poslednjim podacima Gradskog štaba za vanredne situacije, od ovog broja, osam uzoraka je pozitivno na koronavirus.\nAKTUELNO: U Srbiji 332 novozaražena, bez preminulih\nU Srbiji su u poslednja 24 sata potvrđena 332 nova slučaja koronavirusa, na osnovu 9.709 testiranih uzoraka, a preminulih nije bilo. Na respiratorima je 11 pacijenata obolelih od kovida-19. Da bismo koronavirus držali pod kontrolom, neophodno je da poštujemo preventivne mere, i ...\nJužne Vesti - 28.07.2021\nZa poslednja 24 sata u Srbiji su potvrđena 332 nova slučaja zaraze koronom, a nije bilo preminulih od posledica virusa. U kovid objektima u Nišu i Vranju trenutno je na lečenju 9 pacijenata. U kovid objektima Univerzitetskog kliničkog centra hospitalizovano je 6 pacijenata, dok ...


ruska avijacija - Sputnjik Srbija\n23:33 09 Avgust 2020\nPoslednje uporište DAEŠ-a pod kontrolom sirijske armije\nPredstavnik ruskih snaga u Siriji demantovao je tvrdnje da se sirijska armija navodno povukla iz grada Bukamala.\nOslobođeno najmoćnije uporište DAEŠ-a na istoku Sirije\nOdredi sirijske armije završili su operaciju protiv terorista DAEŠ-a u gradu Mejadinu, on je potpuno oslobođen, izjavio je večeras portparol Ministarstva odbrane Rusije, general-major Igor Konašenkov.\nSirijske vladine snage uz podršku ruske avijacije stežu obruč oko boraca terorističke grupe DAEŠ u blizini naselja Akerbat u provinciji Hama, saopštilo je Ministarstvo odbrane Rusije.\nRuski PVO u Hmejmimu integrisan sa sirijskim\nRuski sistem za protivvazdušnu odbranu u bazi Hmejmim u Siriji prati sve vazdušne ciljeve u prečniku od 400 kilometara, saopštio je zamenik komandanta Vazdušno-kosmičkih snaga Rusije, general-major Sergej Meščerjakov.\nRuske snage bombardovale konvoj, ubijeno više od 200 terorista (video)\nRuske vazduhoplovne snage uništile su konvoj terorističke grupe DAEŠ koji se kretao prema sirijskom gradu Dejr el Zor, saopštilo je Ministarstvo odbrane Rusije.\nRuska avijacija likvidirala 180 terorista u Dejr el Zoru\nMinistarstvo odbrane Rusije saopštilo je da je sprečilo teroriste DAEŠ-a da prodru u oblast u kojoj se nalazi garnizon sirijske armije, blokiran u gradu Dejr el Zoru.\nRuski generalštab: Uspećemo da rešimo nesporazume sa SAD\nRusija i SAD održavaju vezu posredstvom „vruće linije“ radi izbegavanja incidenata na nebu iznad Sirije, bez obzira na to što je obustavljeno dejstvo memoranduma koji su dve zemlje ranije potpisale, izjavio je načelnik Glavne operativne uprave Generalštaba Oružanih snaga Rusije Sergej Rudskoj.\nRuske vazduhoplovne snage i snage za specijalne operacije odigrale su ključnu ulogu u desetkovanju terorista DAEŠ-a u borbi za Palmiru, izjavio je general-potpukovnik Sergej Rudskoj načelnik Glavne operativne uprave Generalštaba Vojske Rusije.\nMiG-35 — budućnost ruske avijacije\nSuperlovac 4++ generacije predstavljen je ruskom predsedniku Vladimiru Putinu.\nŠojgu: Šef Pentagona pomešao države\nŠef Pentagona je pobrkao strane kada je govorio o ništavnom učinku borbe protiv terorizma u Siriji, izjavio je u utorak ministar odbrane Rusije Sergej Šojgu.\nAmerička avijacija: „Opasno približavanje“ ruskih aviona u Siriji\nPiloti američke avijacije ispričali su da je došlo do „opasnog približavanja“ ruskih lovaca na nebu iznad Sirije. Američki piloti su, kako navode, odlučili da „ustupe putanju“ da bi izbegli sukobe, piše Volstrit džurnal.\nU svetskim okvirima MiG 29, zbog svoji performansi i pogodnosti za modernizaciju i modifikacije, jedan je od najpopularnijih borbenih aviona današnjice.


Tag / VK Partizan / Vesti online\nPartizanovi klinci mučili favorizovani Pro Reko\nVaterpolisti Partizana doživeli su novi poraz u Ligi šampiona pošto su u meču 6. kola izgubili od Pro Reka u Đenovi sa 12:7 (3:1, 4:4, 1:1, 4:1) i tako ostali na samo jednom osvojenom bodu u...\nPreminuo bivši vaterpolista Partizana\nBivši vaterpolista Partizana, Radosav Andrejić, preminuo je posle teške bolesti u 22. godini, saopštili su crno-beli.\nZvezda odgovorila Partizanu: Toliko smo "mali"\nVaterpolo klub Crvena zvezda nastavio je rat saopštenjima sa Partizanom, istakavši da nema nameru da vređa večitog rivala, kao što radi druga strana, a da o radu rukovodstva kluba najbolje...\nPartizan: Zvezdo, mi smo za vas institucija\nVaterpolo klub Partizan saopštio je da su šokirani optužbama iz Crvene zvezde i pozvao, kako su naveli, sportske (ne)prijatelje da sopstvenu nesposobnost ne prikrivaju napadima na njih.\nNovi rat "večitih": Zvezda žestoko udarila na Partizan\nVaterpolo klub Crvene zvezda oglasio se saopštenjem povodom apela iz redova rivala Partizana da mu se pomogne da sedmostruki prvak Evrope ne bude ugašen!\nApel sa Banjice: Ako se ugasi Partizan šteta će biti neprocenjiva\nTreneri Vaterpolo kluba Partizan apelovali su danas da se učine dodatni napori i spreči gašenje kluba usled loše finansijske situacije.\nItalijani pregazili mladi tim Partizana na Banjici\nPartizanove "bebe" pružile solidan otpor Dubrovčanima\nDržavna sramota: Prvak Srbije, zemlje olimpijskog šampiona, nema gde da dočeka šampiona Hrvatske\nUtakmica između vaterpolista Partizana i dubrovačkog Juga u Ligi šampiona pod velikim je znakom pitanja da se odigra na Banjici jer još uvek nije rešen problem sa grejanjem bazena.\nLiga šampiona: Partizan ispustio pet golova prednosti u četvrtoj četvrtini\nVaterpolisti Partizana bili su na do korak prve pobede u Ligi šampiona u tekućoj sezoni, ali na kraju su morali da se zadovolje prvim bodom pošto su na gostovanju Hanoveru odigrali nerešeno 12:12...\nPartizan preko Zvezde do trofeja Kupa\nZvezdu "napao" stomačni virus, igrači spremni za finale\nVaterpolisti Crtvene zvezde imali su prethodnih dana problema sa stomacnim virusom, ali su uprkos tome, izborili plasman u finale Kupa Srbije i boriće se veceras za trofej sa vecitim rivalom...


Narodna skupština Republike Srbije / Aktivnosti / Narodna skupština / Arhiva aktivnosti / Saziv od 31. maja 2012. / Radna tela\nPonedeljak, 14. april 2014. |\nPetak, 11. april 2014.\n33. sednica Odbora za spoljne poslove\nSreda, 5. mart 2014.\n97. sednica Odbora za ustavna pitanja i zakonodavstvo\nNa 74. sednici Odbora za administrativno-budžetska i mandatno-imunitetska pitanja jednoglasno je usvojen Izveštaj predloga odluke, kojom se odobrava određivanje pritvora i vođenje krivičnog postupka protiv narodnog poslanika Dragana Tomića.\nSreda, 29. januar 2014.\nNa sednici Odbora za obrazovanje, nauku, tehnološki razvoj i informatičko društvo, održanoj 29. januara, razmotrena je Peticija studenata upisanih na osnovne studije do stupanju na snagu Zakona o visokom obrazovanju (10.septembra 2005.), utvrđena lista kandidata za izbor jednog člana Nacionalnog prosvetnog saveta i održana prezentacija Nacrta zakona o izmenama i dopunama Zakona o sprečavanju dopinga u sportu.\n73. sednica Odbora administrativno-budžetska i mandatno-imunitetska pitanja\nOdbor za administrativno-budžetska i mandatno-imunitetska pitanja je, na sednici održanoj 29. januara, razmotrio zahtev Agencije za borbu protiv korupcije za davanje saglasnosti za zasnivanje radnog odnosa sa novim licem, za angažovanje lica po osnovu ugovora o delu, zbog povećanog obima posla.\n96. sednica Odbora za ustavna pitanja i zakonodavstvo\nNa osnovu člana 71. stav 3. Poslovnika Narodne skupštine, na predlog devet narodnih poslanika, predsednik Narodne skupštine dr Nebojša Stefanović sazvao je 96. sednicu Odbora za ustavna pitanja i zakonodavstvo.\n17. sednica Odbora za odbranu i unutrašnje poslove\nOdbor je na sednici održanoj 28. januara, razmotrio i prihvatio predlog Vlade za davanje saglasnosti Odbora za odbranu i unutrašnje poslove za privremenu primenu Memoranduma o razumevanju između Vlade Republike Srbije i Ujedinjenih nacija koji obezbeđuje resurse prelaznim snagama Ujedinjenih nacija u Libanu (UNFIL), do njegovog stupanja na snagu.\n95. sednica Odbora za ustavna pitanja i zakonodavstvo\nČlanovi Odbora za ustavna pitanja i zakonodavstvo su na sednici od 28. januara razmatrali dopis Odbora za kontrolu službi bezbednosti, nakon čega je sednica prekinuta.\nNa sednici održanoj 28. januara, predsednik Odbora Dejan Radenković predstavio je Informaciju o radu Odbora za prostorno planiranje, saobraćaj, infrastrukturu i telekomunikacije u 2013. godini.\n72. sednica Odbora administrativno-budžetska i mandatno-imunitetska pitanja\nOdbor za administrativno-budžetska i mandatno-imunitetska pitanja je na sednici, održanoj 24. januara, razmotrio predlog za davanje saglasnosti i dao saglasnost Republičkoj komisiji za zaštitu prava u postupcima javnih nabavki da, zbog povećanog delokruga nadležnosti, zasnuje radni odnos sa 2 državna službenika na neodređeno vreme, kao i da produži ugovor o delu licu angažovanom na poslovima održavanja softvera.\nSreda, 22. januar 2014.\n31. sednica Odbora za spoljne poslove\nČlanovi Odbora za spoljne poslove su na sednici održanoj 22. januara dali saglasnost za realizaciju posete Odbora za odbranu i bezbednost Parlamentarne skupštine NATO Beogradu i Prištini, u martu 2014. godine.\nOdbor za administrativno-budžetska i mandatno-imunitetska pitanja je, na sednici održanoj 17. januara, razmotrio ostavku koju je na funkciju narodnog poslanika podneo Božidar Đelić.\nSubota, 11. januar 2014.\n30. sednica Odbora za obrazovanje, nauku, tehnološki razvoj i informatičko društvo\nOdbor za obrazovanje, nauku, tehnološki razvoj i informatičko društvo održao je 11. januara sednicu zajedno sa Odborom za obrazovanje, nauku, kulturu i informisanje Narodne skupštine Republike Srpske, na kojoj je razmotrena buduća saradnja - razmena iskustava o pitanjima iz oblasti obrazovanja, nauke, kulture i informisanja.\nČetvrtak, 26. decembar 2013.\n65. sednica Odbora za finansije, republički budžet i kontrolu trošenja javnih sredstava\nOdbor za finansije, republički budžet i kontrolu trošenja javnih sredstava je na sednici održanoj 26. decembra razmotrio Informaciju Državne revizorske institucije o izvršenom Programu revizije u 2013. godini.\n30. sednica Odbora za spoljne poslove\nOdbor za spoljne poslove je, na sednici održanoj 26. decembra, usvojio inicijativu za učešće članova stalne delegacije NS RS u Interparlamentarnoj skupštini pravoslavlja na 20. konferenciji Međunarodnog fonda jedinstva pravoslavnih naroda, koja će se održati od 10. do 13. februara 2014. godine u Nišu.\nNa sednici Odbora za evropske integracije, održanoj 26. decembra, članovi Odbora informisani su o dosadašnjem toku skrininga (proces sprovođenja analitičkog pregleda i ocene usklađenosti propisa Republike Srbije sa pravnim tekovinama Evropske unije) i o formiranju pregovaračkog tima.\n33. sednica Odbora za rad, socijalna pitanja, društvenu uključenost i smanjenje siromaštva\nOdbor za rad, socijalna pitanja, društvenu uključenost i smanjenje siromaštva razmotrio je, na sednici održanoj 26.decembra, predstavke i predloge građana upućene ovom Odboru.\nNa sednici Odbora za finansije, republički budžet i kontrolu trošenja javnih sredstava, održanoj 26. decembra, razmotren je u pojedinostima Predlog zakona o izmeni i dopuni Zakona o osiguranju, koji je podnela Vlada.


Forza Motosport 7 stiže za godinu dana - EmuGlx\nForza Motosport 7 stiže za godinu dana\nMicrosoft i Turn 10 su uspeli da naprave odličan raspored u kojem svake godine uspevaju da na tržište izbace jednu od njihove dve popularne motosport franšize – Forza Motosport koja je fokusirana na ozbiljniji gameplay i Forza Horizon koji je više orijentisana ka arkadnoj zabavi, istraživanju velikih open-world svetova i timskim takmičenjima. Krajem 2016. godine su Xbox One i Windows 10 igrači mogli uživati u trećoj i do sada najboljoj Forza Horizon igri smeštenoj u prelepim prostranstvima Australije, a 2017. godina će biti godina Forze Motosport 7.\nPrva najava ove igre nije stigla od strane samog Microsoft-a (koji je verovatno planirao da igru najave na E3 2017 sajmu), već od šefa proizvođača volana iz firme Fanatec. On je u komentarima na zvaničnim forumima te firme počeo da traži od fanova njihove impresije i želje koje bi pomogle da Fanatec volani rade još bolje. On je potvrdio da je Forza Motosport 7 igra u dobrom stadijumu izgradnje, i da je tim veoma posvećen poboljšanju karakteristika upravljanja volanima, boljem i preciznijem force feedback efektu, kao i poboljšanju podrške volana na Windows 10 platformi (Windows 10 Store igre su tek od nedavno dobile mogućnost korišćenja volana).\nForza Motosport 7 će stići u prodaju krajem sledeće godine, najverovatnije tokom septembra.\nTags: 2017Forza HorizonForza Horizon 3Forza MotosportForza Motosport 7MicrosoftPCRacingTurn 10Windows 10Xbox One\nNext post Igrali smo NieR: Automata demo\nPrevious post Industrija video igara je bila veoma profitabilna u 2016.\nAndroid Microsoft Capcom PS5 Steam PS4 PlayStation UbiSoft 2018 MP iOS Playstation 3 Coop Square Enix Electronic Arts Nintendo Indie 2015 trejler Nintendo Switch online Akcija 2017 Open-World SEGA Switch Avantura 2019 DLC Anime JRPG 2014 2016 2020 Xbox One Activision PlayStation 5 Izdvajamo FPS Sony PlayStation 4 PC Xbox 360 EA RPG


Foto: moderna.org.rs / screenshot\nŠire predsedništvo će o datoj preporuci odlučiti nakon završetka predizbornog dijaloga uz posredovanje Evropskog parlamenta.\n- Održavanje demokratskih izbora je preduslov da Srbija ubrza evropske integracije i regionalno pomirenje. Zato pozivamo sve proevropske opozicione snage na zajedništvo kako bi pomogli Srbiji da izbori mesto među razvijenim zapadnim demokratijama kojima tradicionalno pripada - saopštila je Stranka moderne Srbije.\nPodsećanja radi, Stranka moderne Srbije (SMS) formirana je krajem decembra 2018. godine nakon ujedinjena Pokreta centra i Socijaldemokratskog saveza. Tada je odlučeno da će trojno predsedništvo činiti Tatjana Macura, Nebojša Leković, te Aleksandar Stevanović. Inače, Macura i Stevanović bili su nekadašnji članovi pokreta "Dosta je Bilo", koju predvodi Saša Radulović, a koji su se razišli zbog vrednosnog i programskog razmimoilaženja.\nSukob dela SNS sa funkcionerima Vlade Srbije


Predstoji odsudna bitka za Alepo | Savremeni svet\nPočetna strana > Rubrike > Savremeni svet > Predstoji odsudna bitka za Alepo\nU bici koja je u toku u Alepu, obe suparničke strane proigrale su mnoge karte na raspolaganju, kako bi izvojevale pobedu u konfliktu koji je izbio pre pet godina, i koji je prema sirijskoj Opservatoriji za ljudska prava, sa sedištem u Velikoj Britaniji (organizaciji koja je bliska tzv. umerenim pobunjenicima), izazvao smrt 292.000 ljudi – 84.500 civila (uključujući 25.000 žena i dece), 50.000 umerenih pobunjenika i Kurda, i isto toliko bojovnika iz islamističkih grupa (Islamske države, Fronta al-Nusra, salafista i Muslimanske braće).\nNajveće gubitke pretrpele su vladine snage i milicije koje ih podržavaju – ukupno 105.000, među kojima 1300 boraca libanskog Hezbolaha. Najmanje 4000 poginulih nije identifikovano. Težak bilans, koji međutim, preko jezovite tipologije žrtava, raščišćava vojište od propagande koja već godinama prikazuje snage režima Bašara Asada kako su angažovane u masovnom pokolju – ako uzmemo kao istinite brojeve koje je iznela Opservatorija, ovaj građanski rat u Siriji bio bi prvi u kojem je više poginulih vojnika (vladinih i pobunjeničkih) nego civila.\nBitka za Alepo, grad u kojem pod opsadom živi barem 250.000 civila (međutim, oko 1.500.000 stanovnika je u zoni koja je obuhvaćena borbama), vodi se srednjovekovnim taktikama. Sve do nekoliko dana ranije, Asadove snage potpomognute Rusima, Irancima i Hezbolahom, uspele su da okruže istočne kvartove koji su još u rukama pobunjenika, koji pripadaju tucetu milicijâ, od onih „umerenih“ Sirijske slobodne armije, do Jaish al-Fatah (bivši al-kaidovci, salafisti, Muslimanska braća). Zaokruživanje je kompletirano od strane vladinih snaga krajem jula, zauzimanjem severnog prilaza gradu (prozvanim Kastelo, po imenu poznatog restorana u toj zoni) i konačnim presecanjem koridora koji je omogućavao pobunjenicima da dobijaju pomoć iz Turske.\nOpsadu je ipak prekinula proteklih dana Jaish al-Fatah (vojska Osvajanja) koja je neočekivano napala jug grada – ovde je front vladinih snaga najtanji – jedva su tri kilometra odvajala pobunjeničke linije u Alepu od onih spoljašnjih. Međutim, delili su ih i izuzetno utvrđeni položaji u Vazduhoplovnoj akademiji, koju su Asadove trupe pretvorile u izolovanu tvrđavu, odakle je artiljerija gađala neprijatelja u svakom pravcu. Brz i dobro planiran simultan napad sa autobombama i tunelom koji je iskopan u tajnosti, ispod pozicija vladinih snaga, a potom napunjen eksplozivom, omogućio je da se podrije odbrana akademije, za koju su pobunjenici rekli da je osvojena, što je Damask demantovao, priznajući, međutim, priliv pojačanja kako bi povratio izgubljene položaje.\nTakođe, upućivanje ogromne količine prehrambenih artikala i drugih potrebnih stvari, u kvartove koji su u rukama vladinih snaga, ukazuje na konkretan rizik da se oni koji su opsednuti pretvore u one koji opsedaju. Na vojnom planu, kontraofanziva koju sprovode Asadove snage i saveznici, usmerena je na ponovno osvajanje Vazduhoplovne akademije, i ponovno zatvaranje džepa na jugu grada, uz oslanjanje na avijaciju i artiljeriju (čini se da je takođe i ruska angažovana), kako bi se potisnuli pobunjenici. Savez pobunjeničkih grupa Jaish al-Fatah, najavio je započinjanje nove faze kontraofanzive u Alepu, kako bi se osvojio ceo napaćeni sirijski grad, nakon što je objavljeno da je razbijena opsada istočnih kvartova.\nSavez Jaish al-Fatah, obuhvata takođe i borce Jabhat Fatah al-Sham (Front za osvajanje Levanta) – novo ime džihadista Fronta Al-Nusra, posle najave odlaska grupe iz mreže Al-Kaide. U saopštenju, Jaish al-Fath najavljuje da će ,,udvostručiti broj boraca za ovu bitku. Najavljujemo početak nove faze za oslobađanje čitavog Alepa“– kaže se u saopštenju koje je emitovano preko Al DŽazire. „Nećemo se zaustaviti dokle god ne podignemo našu zastavu osvajanja nad tvrđavom Alepo“. Poslednjih sati, rekonstruiše ova televizija, jedan konvoj pobunjenika je ušao u oblasti Alepa koje su pod kontrolom opozicije, preko novog koridora, donoseći pomoć i hranu za oko 300.000 ljudi koji su uklješteni u toj zoni.\nAl DŽazira pak podvlači, kako su obnovljene borbe i vazdušni napadi sirijskih snaga i Rusa u oblasti Ramuseh sprečili civile da se kreću. U međuvremenu, sirijska Opservatorija za ljudska prava izveštava kako su „snage sirijskog režima uspele u poslednja 24 časa da uvedu desetine kamiona sa hranom i gorivom u zapadne kvartove Alepa“, pod njihovom kontrolom. Ruski predstavnik pri sedištu UN-a u Ženevi, Aleksej Borodavkin, izjavio je kako „eksperti Rusije i SAD razgovaraju o prekidu borbi u Alepu i uspostavljanju humanitarnog primirja u trajanju od 48 sati“.\nNa vojištu, međutim, obe suprotstavljene strane pojačavaju svoje redove, imajući u vidu odlučujuću bitku. Ako pobunjenici, podržani od Turaka, Amerikanaca i Arapa preuzmu kontrolu na čitavim gradom, mogli bi da prinude režim da pregovara o sporazumu koji bi u slučaju uspeha mogao da dovede do podele Sirije, a čiji bi neuspeh doveo do produženog konflikta. Ako bi naprotiv Damask pobedio, pobunjeničke snage bile bi izbrisane sa bojnog polja, što bi omogućilo vladinim snagama i Rusima (čije je prisustvo u Siriji izgleda predodređeno da postane trajno) da izravnaju račune sa Islamskom državom u Raki, i duž granice sa Irakom, preuzimajući ponovo kontrolu nad čitavom zemljom.\n(Preveo sa italijanskog: Nebojša Vuković)


"Raport": Ko su menadžeri fudbalera Vlahovića - JUGPRESS\n“Raport”: Ko su menadžeri fudbalera Vlahovića\nRazlog za prekid pregovora fudbalskog kluba Fjorentina sa srpskim reprezentativcem Dušanom Vlahovićem je veliki procenat koji su njegovi menadžeri tražili u slučaju da ga klub proda, ocenjeno je u poznatoj emisiji “Report” italijanske televizije Rai 3.\nU emisiji, emitovanoj u ponedeljak uveče, navodi se anonimno svedočenje jednog fudbaskog menadžera o predlogu obnavljanja Vlahovićevog ugovora koji mu je Fjorentina ponudlila u decembru 2020. godine.\nPrema tom izvoru, razlog za prekid pregovora bio je zahtev za isplatu velike sume novca, odnosno velikog procenta koji su Vlahovićevi menadžeri tražili u slučaju da ga Fjorentina proda, iza čega se kriju interesi italijanskih i stranih klubova.\nItalijanski predstavnik Agencije za sportski menadžment i konsalting (International Sports Office ISO) iz Beograda, Ludoviko Spinozi odbacio je ove navode, rekavši da su sve to gluposti.\nOn je istakao da dugo radi sa Agencijom koju vode pošteni ljudi i nagasio da je Vlahović predmet apsurdnih zakulisnih radnji.\nSpinozi je uveren da je glasine raširila Fjorentina zbog straha da će izgubiti svog najboljeg napadača.\nNovinari “Reporta” su istraživanje nastavili u Beogradu razgovorom s direktorkom BalkanInsight Srbija Ivanom Jeremić, koja se godinama bavi odnosima FK Partizan i ISO Beograd.\nOna je rekla da je ISO Beograd mlada firma, osnovana 2015. godine, a da je Vlahović bio prvi fudbaler sa kojim je agencija uspostavila saradnju samo dve sedmice posle registracije firme.\nJeremić misli da s događajima ima veze generalni sekretar Vlade Srbije Novak Nedić koji je i član uprave FK Partizan, a u prijateljskim je odnosima s direktorom ISO Beograd, rečeno je u emisiji “Report”.\nKako je objavljeno, ona tvrdi i da Nedićeva majka ima udeo u ISO Beograd, kao i da agencija, zahvaljujući Nediću, ima upliv u FK Partizan.\nPrema navodima “Reporta”, Jeremić smatra da srpska vlast pokušava da uđe u najveće fudbalske klubove Crvenu zvezdu i Partizan, pre svih predsednik Srbije Aleksandar Vučić, čiji su odani saradniici članovi Uprave FK Partizan.\nVlahović nije želeo da komentariše navode “Reporta”.


DANAS SAZNAJE: Diplomatski izvori - Vučić u martu spaja rezultat unutrašnjeg dijaloga o kosovskom pitanju sa ustavnim promenama Preambula može ostati u nekom obliku, ali ne i članovi 8 i 182 o jedinstvenoj teritoriji Beograd i Priština suočeni sa sve većim pritiskom da postignu obavezujući sporazum Beograd - Najavu predsednika Srbije Aleksandra Vučića da će predlog o rešavanju kosovskog pitanja biti predstavljen javnosti u martu diplomatski izvori Danasa nezvanično tumače pre svega kao nagoveštaj da će ta tema biti spojena sa promenom Ustava Srbije. Naši sagovornici ukazuju da bi to podrazumevalo promenu preambule u kojoj se navodi da je KiM „sastavni deo teritorije Srbije“ i da ima „suštinsku autonomiju u okviru suverene države Srbije“. Međutim, kako navode, preambula može ostati u nekom obliku, ali ne i član 8 Ustava u kojem se ističe da je teritorija Srbije „jedinstvena i nedeljiva“, a granica je „nepovrediva“. Takođe, oni napominju da je članom 182 Ustava precizirano da će „suštinska autonomija“ KiM biti uređena posebnim zakonom, koji se donosi po postupku za promenu Ustava, ali taj zakon nije usvojen od usvajanja Ustava 2006. godine. Ovi delovi moraju biti promenjeni kao nužan uslov za članstvo u EU. Promenu Ustava, međutim, mogli bi jedino da odlože vanredni parlamentarni izbori, za koje ne postoje valjani politički razlozi. To bi onda bilo shvaćeno, ističu naši sagovornici, kao namerno usporavanje evrointegracije od strane Beograda. M. S. „Srpske vlasti najavile su da će nacrt novog Ustava biti završen do kraja ove godine, to je zahtev i EU, i očekuje se da će referendum o tome biti organizovan u prva tri meseca 2018, najverovatnije u martu. Stoga, ne čudi najava predsednika Vučića da će tada biti obelodanjen i predlog o Kosovu“, ističu izvori Danasa. Predstavnici diplomatskih krugova tvrde da su i Beograd i Priština suočeni sa sve većim pritiskom međunarodne zajednice da u naredne dve do tri godine postignu pravno obavezujući sporazum o normalizaciji odnosa, koji „ne mora da podrazumeva formalno priznanje Kosova od strane Srbije“. „Postoji mogućnost da će sporazum, makar u kratkom roku, podrazumevati kompromis Beograda i Prištine da Kosovo dobije članstvo u međunarodnim organizacijama, uključujući Ujedinjene nacije, u zamenu za nepriznavanje Kosova od strane Srbije. To bi značilo da se Srbija obaveže da neće lobirati niti glasati protiv članstva Kosova u međunarodnim organizacijama, baš kao što su se Beograd i Priština obavezali Briselskim sporazumom iz 2013. da neće ometati međusobne perspektive za integraciju u EU. Mada kosovski političari javno govore da je neophodno da Srbija prizna nezavisnost Kosova, u neformalnim razgovorima može se čuti da bi članstvo Kosova u glavnim međunarodnim organizacijama bilo prihvatljivo rešenje u zamenu za nepriznanje“, kažu naši sagovornici. Pojedini izvori sa međunarodne scene navode i da Beograd i Priština različito vide rok u kojem treba postići pravno obavezujući sporazum, odnosno da Priština smatra da su dve godine dovoljne za dogovor, dok Beograd zastupa stav da je potrebno pregovarati i duže, od šest do deset godina. Kao preduslov za postizanje pravno obavezujućeg sporazuma ističe se i formiranje zajednice srpskih opština, o čemu je postignut dogovor aprila 2013, ali još nije sproveden. Podsetimo, Priština smatra da ZSO treba da bude neka vrsta nevladine organizacije koja će promovisati saradnju među deset opština sa srpskom većinom u oblastima obrazovanja, zdravstva, ruralnog i urbanog planiranja i ekonomskog razvoja, ali tako da ne preuzme nadležnosti u ovim domenima od opština, već samo da ih dopuni, dok srpski zvaničnici žele da ZSO postane političko telo s ovlašćenjima da donosi odluke u navedenim domenima. Predsednik Srbije je za Novosti izjavio da je „realno da sa predlogom za Kosovom izađemo u martu sledeće godine“, naglašavajući da će to biti „rešenje koje zahteva kompromise sa obe strane i koje će biti napadnuto sa svih strana“. Prema našim sagovornicima, da li će biti promena Ustava i da li će rešenje za Kosovo biti predstavljeno kao bolni kompromis - neblokiranje u međunarodnim organizacijama uz izostanak formalnog priznavanja (Beograd) i konačno uspostavljanje ZSO (Priština), videće se koliko u decembru. Za tada je evropska komesarka Federika Mogerini najavila novi krug razgovora u Briselu, i očekuje se da će Vučić i kosovski predsednik Hašim Tači taj sastanak domaćoj javnosti predstaviti kao dramatičan i izuzetno težak.\nNemci vape za radnicima\n05. Oktobar 2018. godine\nZbog ovoga se igra Liga šampiona\n03. Oktobar 2018. godine


Ekonomija - datum: 2019-01-04 OBJAVLJEN POZIV ZA AGENTE U PROGRAMU STICANJA EKONOMSKOG DRŽAVLJANSTVA Prijave do 1. februara\nRazvojni program, koji pruža mogućnost da se u naredne tri godine stekne crnogorsko državljanstvo na osnovu investiranja, po osnovu najviše dvije hiljade zahtjeva, počeo je u utorak. Program, čiji je cilj dalje ubrzanje ekonomskog razvoja Crne Gore stvaranjem novih turističkih, poljoprivrednih i prerađivačkih kapaciteta i otvaranja novih radnih mjesta, pokrenut je na osnovu odluke o kriterijumima, načinu i postupku izbora lica koje može steći crnogorsko državljanstvo prijemom radi realizacije posebnog programa ulaganja od posebnog značaja za privredni i ekonomski interes države. Tu Odluku Vlada je donijela na sjednici održanoj 22. novembra prošle godine.\nSekretarijat za razvojne projekte je juče objavio javne pozive za agente za posredovanje radi realizacije posebnog programa ulaganja od posebnog značaja za privredni i ekonomski interes Crne Gore, kao i agente za ocjenu međunarodne podobnosti radi realizacije posebnog programa ulaganja od posebnog značaja za privredni i ekonomski interes Crne Gore. Prijava na poziv može se podnijeti zaključno sa 1. februarom ove godine.\n– Aplikant podnosi zahtjev za sticanje crnogorskog državljanstva prijemom po osnovu posebnog programa, preko agenta za posredovanje, dok ocjenu njegove međunarodne podobnosti vrši agent za ocjenu međunarodne podobnosti, uključujući i dokaz o porijeklu novca – pojasnili su iz Vlade.\nSekretarijat za razvojne projekte će donijeti odluku o izboru agenata u roku od 30 dana od dana javnog otvaranja prijava i biće objavljena na internet stranici Sekretarijata.\nNavodi se da će po donošenju odluke, Vlada sa izabranim agentima zaključiti ugovor, na osnovu čega će im Sekretarijat za razvojne projekte izdati licence, i samo na osnovu izdatih licenci, agenti mogu da obavljaju svoju aktivnost u sklopu navedenog programa.\n– Ako se naknadno utvrdi da je lice koje je steklo crnogorsko državljanstvo prijemom u skladu sa odlukom, dalo lažne podatke ili namjerno prikrivalo činjenice i okolnosti, kao i u slučaju da je agent za ocjenu međunarodne podobnosti za to lice u svom izvještaju dao netačne podatke, donijeće se rješenje o gubitku državljanstva – kazali su iz Vlade.


ZAHVALJUJUĆI KICKSTARTERU, NJUJORK ĆE DOBITI PODZEMNI PARK SA PRAVOM SUNČEVOM SVETLOŠĆU « Reklamiranje putem sadržaja povoljno, prirodno i efikasno.\nZAHVALJUJUĆI KICKSTARTERU, NJUJORK ĆE DOBITI PODZEMNI PARK SA PRAVOM SUNČEVOM SVETLOŠĆU\nAmbiciozan tim investitora, dizajnera i strategista upravo su izbacili ključnu prepreku u ostvarivanju prvog svetskog podzemnog parka u Njujorku – i projekat izgleda zadivljujuće. Koristeći svoju oštru solarnu tehnologiju, tim namerava da postavi park bogat zelenilom – prepun živih biljaka i životinja – ispod Delacey ulice, odmah ispod centra njujoškog Lower East Side-a. Kako bi to nadmašili, dizajni za ovaj revolucionaran park nazvani su 107-godišnji dom Williamsburg Btidge Trolley Terminal, efektivno odajući napuštenom orijentiru obnovljen zakup za život.\nNazvan Lowline, ovaj projekat je nedavno plasiran na Kickstarter u nameri prikupljanja 200.000$ kao pomoć finansiranju test objekta planiranim za korišćenje kako bi uverili i naveli grad da odobri ovaj projekat. Tokom kampanje, Lowline je zvanično sakupio impresivnih 223.506$, omogućavajući im zeleno svetlo za produkciju na gradilištu za testranje. Ovu građevina – navana Lowline laboratorija – će nastaniti bivšu tržišnu zgradu na udaljenosti vrlo kratke šetnje od planiranog konačnog gradilišta, i trebala bi služiti kao poslednja stanica pre nego što podzemni projekat bude započet.\nKoristeći prostor obližnjeg skladišta za testiranje, tim planira da instalira svoju kolekciju napredne solarne tehnologije, koja se sastoji od četiri različita radna dela. Prvi, Kolektori su instalirani na stazama smeštenim na plafonima i reflektuju sunčevu svetlost na ulicu, zatim Koncentratori fokusiraju svetlost prema podzemnim cevima zvanim Irigatori. Ove cevi zatim dostavljaju sunčevu svetlost dalje u podzemlje do Distributora, koji reflektuju i distribuiraju svetlost punog spektra u Loweline laboratoriju. Krosteći ovu tehnologiju, tim ima mogućnost da kultiviše napredne biljke u obično tamnim prostorima, stvarajući prostor koji asocira na gradski park (na primer, negde gde bi gradsko življe želelo da se okuplja). Loweline laboratorija izlaže planove da radi od septembra 2015. do februara 2016. i s puno nade obezbedi posadu mnošvom informacija o tome kako projekat da dovede do perfekcije na vaćim razmerama.\nIako je projekat još uvek u ranim fazama, tim je već proizveo manju verziju projekta u 2012.godini, nakon još jedne uspešne Kickstarter kampanje. Lowline-ova 2012 verzija imala je sličnu solarnu tehnologiju i uspešno stvorila živi, vrt koji diše pogodan za posete i uživanje ljudi. Nakon primanja masivnih odgovora posetilaca laboratorije, mladih organizatora, domaćina savetnika i pristalica, Lowine se vratio u posao razvijajući nove ideje i tehnologije za projekat.\nNaoružana naprednom solarnom tehnologijom, još jedna uspešna Kickstarter kampanja sa još više pomoći od strane direktora i savetnika, Lowline uspeva da vidi prvi na svetu podzemni park sa solarnim napajanjem doveden do kraja. Ovo nije samo zakucavanje za Lowline tim, nego takođe omogućava ljudima Njujorka da proslave jedno od najstarijih istorijskih obeležja. Šta više, ovo dodaje solarnoj energiji još jedno impresivno dostignuće koje će podržati njene pristalice.


BEOGRAD - Vlada Srbije postigla je dogovor da delegacijom Međunarodnog monetarnog fonda (MMF) o novom aranžmanu u trajanju od 30 meseci koji ne bio bio finansijski već savetodavni (Instrument za koordinaciju politika - PCI), saopštio je MMF.\nBEOGRAD - Antić očekuje da će ove godine RTB Bor ostvariti EBITDA od 75 miliona dolara.\nMMF ponovo podigao prognozu rasta BDP-a Srbije\nBEOGRAD - Ovo je drugi put u dva meseca da MMF podiže prognozu rasta srpske privrede, budući da je to već učinio u aprilu kada je korigovao svoju procenu naviše za 0,05 procentnih poena, na 1,8 procenata.\nMMF: Nema uslova za povećanje plata i penzija ni 2017.\nBEOGRAD - \_"Zbog značajnog kašnjenja racionalizacije u javnom sektoru i smanjenja troškova zarada u javnom sektoru i penzije napreduju sporije nego što je planirano.\_"\nMMF: Dobri rezultati Vlade Srbije u prva četiri meseca\nBEOGRAD - Premijer Vučić je izjavio da je Srbija ostvarila dobre rezultate u privrednom rastu i punjenju budžeta, a da kasnimo sa smanjenjem broja zaposlenih u javnom sektoru i reformom javnih preduzeća.\nMMF: Četvrta revizija biće zaključena nakon izbora\nBEOGRAD - Tim Međunarodnog monetarnog fonda koji dolazi u posetu Beogradu iniciraće razgovore o četvrtoj reviziji stand-by aranžmana, ali će zaključak uslediti nakon izbora i formiranja nove vlade.


Migranti gledjau kroz prozor voza na železničkoj stanici u gradu Biske u Mađarskoj, 4. septembra 2015.\nPriča ruskog servisa Glasa Amerike. Pit Kobus izveštava iz Vašingtona. Korišćeni podaci Rojtersa.\nMinistar spoljnih poslova Mađarske nije zadovoljan tretmanom etničkih Mađara u susednoj Ukrajini, iako podržava cilj svoje vlade da očuva etnički identitet Mađarske tako što će sprečavati dolazak migranata.\nU razgovoru za ruski servis Glasas Amerike, šef diplomatije i ministar za trgovinu Peter Sijarto osudio je tretman oko 150.000 etničkih Mađara koji žive u ukrajinskoj pokrajini Transkarpatija, koja se graniči sa Mađarskom, a gde su državne škole odnedavno dobile nalog od države da predaju ukrajinski jezik.\nZakon o jeziku, koji je u Ukrajini usvojen u aprilu 2019, a za koji se zalagao bivši predsednik Petro Porošenko, uvodi obavezu znanja ukrajinskog jezika za sve građane, a od zaposlenih u javnoj službi, vojnika, lekara i nastavnika zahteva se da koriste taj jezik dok obavljaju zvanične dužnosti.\nMađarska i Rusija protiv zakona o jeziku\nMađarska i Rusija su osudile zakon, navodeći da izaziva političke podele i uskraćuje osnovna prava etničkim manjinama na tlu Ukrajine.\nMađarska, koja je članica NATO-a, odgovorila je tako što je blokirala sastanke Komisije NATO-Ukrajina, regionalnog bezbednosnog foruma za članice Alijanse i ukrajinske zvaničnike.\n"U Ukrajini su usvojeni zakoni koji krše prava Mađara, a mi to ne možemo da tolerišemo", kaže Sijarto. "Zato smo doneli odluku da ćemo, dok se situacija ne promeni, blokirati sastanke Komisije NATO-Ukrajina."\n"Ali, jasno smo rekli da ćemo, čim se prava vrate Mađarima, ukinuti taj veto", dodao je.\nMinistar spoljnih poslova Mađarske Peter Sijarto\nNekoliko dana pre nedavnih parlamentarnih izbora u Ukrajini, Sijarto je posetio Transkarpatiju i sastao se sa članovima lokalne mađarske zajednice suprotno savetu ukrajinskog Ministarstva spoljnih poslova. Kijev je posle toga optužio Mađarsku za mešanje u izbore, što Sijarto demantuje.\n"U Mađarskoj, mi podstičemo manjine da žive u skladu sa svojim osećanjem nacionalnog ponosa i dostojanstva", ističe Sijarto i pominje etničke Ukrajince, Srbe, Rumune i Slovake, ali ne i Rome, koji su izloženi diskriminaciji, žive u siromaštvu i isključeni su iz društvenih tokova širom Istočne Evrope.\nKako je dodao, etnički Mađari koji žive u Ukrajini, treba da se vide kao "izvor snage" i predstavljaju priliku za poboljšanje veza Budimpešte i Kijeva.\nNa pitanje da li je ta pozicija u suprotnosti sa tvrdim stavom premijera Viktora Obana o imigraciji i da li je takav Orbanov stav održiv za zemlju koja je članica EU, bloka koji poziva sve svoje članice da prihvate i zbrinu određeni deo migranata, Peter Sijarto kaže da je to "potpuno druga stvar."\n"To su dva sasvim različita pitanja", rekao je. "Na primer, Mađari u Transkarpatiji se nisu tu preselili, oni tu žive vekovima."\nNakon što je oko 400.000 ilegalnih migranata ušlo u Mađarsku 2015, Budimpešta je razmestila vojnike na granici da bi podigli barikade za bodljikavom žicom a otvoreni su i centri za zatvaranje migranata. Iako su zatvaranju granice prethodile godine anti-imigracione retorike Orbanove vladajuće partije Fideš, predstavnici manjinskih romskih i muslimanskih zajednica ocenili su da su oni prave mete te politike.\nU Mađarskoj živi oko 30.000 muslimana, od kojih je većina u zemlju došla posle Drugog svetskog rata, kao i 800.000 Roma, koji još od srednjeg veka nastanjuju taj deo Evrope.\nMigranti iz Sirije u izbegličkom kampu Roske u Mađarskoj, 28. avgusta 2015.\nU martu je Evropska narodna partija, glavna grupacija srednjeg centra u Evropskom parlamentu, ukinula Fidešu pravo glasa zbog anti-imigracione kampanje, tvrdeći da ta stranka krši principe EU o vladavini zakona.\nU maju, Fideš je, na tvrdoj anti-imigracionoj platformi, osvojio 52% glasova na evropskim parlamentarnim izborima, i prema Orbanovim rečima dobio "mandat da štiti hrišćansku kulturu u Evropi."\n"Imamo veoma jasnu politiku", kaže za Glas Amerike Sijarto. "Želimo da sačuvamo Mađarsku kao zemlju Mađara. Imamo pravo na to. Suvereno je pravo Mađarske da odlučimo kome ćemo da dozvolimo da uđe na našu teritoriju i sa kim bismo želeli da živimo zajedno."\n"To mora da bude nacionalna odluka... pitanje nacionalnog suvereniteta, i ne želimo da se odreknemo toga", kazao je. "Ne prihvatamo da bilo Brisel, Njujork ili Ženeva donose takve vrste odluka umesto nas."\n"Iako neke članice EU vide migraciju kao nešto poželjno - znate, ja se sa njima definitivno ne slažem", ističe šef mađarske dkiplomatije koji dodaje da takođe očekuje da "Mađari neće biti osuđivani samo zato što imaju drugačije mišljenje."\nPretnja "evropskoj civilizaciji"\n"Smatramo da je ilegalna migracija pretnja evropskoj budućnosti, pretnja evropskoj kulturi i evropskoj civilizaciji", kaže Peter Sijarto. "Mi smo zemlja koja se strogo drži nacionalnog identiteta, koja želi da sačuva svoje versko, istorijsko i kulturno nasleđe. Ne želimo da ih izgubimo", rekao je.\nSijarto je zatim pohvalio politiku potpredsednika italijanske vlade Matea Salvinija, čiji je cilj zaustavljanje dolaska ilegalnih imigranata morskim putem.\nBrod "Morska straža" pristaje u luci Lampeduza, 29. juna 2019. Četrdeset migranata se iskrcalo na italijanskom ostrvu nakon što je kapetan nemačkog humanitarnog broda koji ih je spasao pristao u Lampeduzu bez dozvole italijanskih vlasti.\n"Mi Mađari smo dokazali, uz podršku zemalja Centralne Evrope koje šalju svoje vojnike i policajce na našu južnu granicu, da se migracija može zaustaviti na balkanskoj ruti", izjavio je za Glas Amerike Sijarto.\n"Ali može se zaustaviti i na morskim putevima, i to na način kako to želi da uradi gospodin Salvini. Nažalost, umesto da ga Brisel podrži, njega besomučno napadaju evropske institucije", dodaje mađarski diplomata. Podsetio je na nedavni događaj kada je nemački humanitarni brod, na kojem je bilo 42 izbeglica i migranata spasenih kod obale Libije, ušao u italijanske vode uprkos eksplicitnoj zabrani desničara Salvinija, koji je takođe ministar policije Italije.\n"Znate, veoma je važno razumeti šta je ljudsko pravo a šta nije, jer migracija definitivno nije osnovno ljudsko pravo", ističe Sijarto. "To nigde ne piše."\nOsnovno ljudsko pravo je, prema rečima Sijarta, "imati bezbedan život u svojoj zemlji."\n"Zato mislim da, u slučaju ljudi koji su morali da pobegnu iz svojih kuća zbog oružanog sukoba, moramo da pomoć pružimo tamo gde je potrebna umesto da donosimo probleme tamo gde ih nema", kazao je.\nMađarski premijer Viktor Orban na ceremoniji polaganja zakletve nove grupe graničara u Budimpešti, 7. marta 2017.\n"Daću vam samo jedan primer: Imamo program koji se zove "Mađarska pomaže", koji pruža pomoć hrišćanskim zajednicama na Bliskom istoku", kaže Sijarto. Objašnjava da je program od 35 miliona dolara namenjen obnovi kuća i troškovima lečenja za hrišćane u zonama sukoba."\n"To mora biti politika - pomagati ljudima tamo gde žive a ne ohrabrivati ih da napuste svoje kuće i sele se širom sveta."\nFrancuski predsednik Emanuel Makron u ponedeljak je rekao da je 14 članica EU postiglo dogovor o "mehanizmu solidarnosti" koji se odnosi na ravnomerno smeštanje tražilaca azila unutar bloka. Salvini nije učestvovao u sastanku čiji je cilj bio da se prevaziđe dugotrajni zastoj oko novog seta pravila o tome kako rešavati problem velikog priliva tražilac azila.\nItalija odavno odlučno insistira na ravnomernoj distribuciji migranata među članicama Unije dok su Mađarska i Poljska odbile da primaju migrante.


Utvrđivanje prioriteta znakova u saobraćaju pri određivanju prvenstva prolaza na raskrsnici - ltablice.com\nUtvrđivanje prioriteta znakova u saobraćaju pri određivanju prvenstva prolaza na raskrsnici\nTek ako nema nijednog od gore navedenih znakova primenjuju se sledeća pravila saobraćaja :\npravilo desne strane – na raskrsnici ili u susretu sa drugim vozilom, vozač je dužan da propusti vozilo koje dolazi sa njegove desne strane\npravilo prvenstva prolaza vozila koje zadržava pravac kretanja na raskrsnici ili skreće udesno u odnosu na vozilo koje dolazi iz suprotnog smera i seče njegov pravac kretanja\nIzuzetno od gore navedenih pravila saobraćaja, tramvaj u svim slučajevima ima prvenstvo prolaza, ako saobraćajnim znakom nije drugačije određeno.\nUčesnici u saobraćaju dužni su da postupaju u skladu sa saobraćajnom signalizacijom(znaci, semafori, saobraćajac) i kada time odstupaju od propisa o pravilima saobraćaja.\nMeđusobno prvenstvo prolaza učesnika u saobraćaju, koji na raskrsnici regulisanoj znakovima,semaforima ili od strane saobraćajca, istovremeno dobijaju pravo prolaza, reguliše se pravilima saobraćaja.\nPostoje izuzeci od pravila kad su u pitanju šinska vozila, vozila sa prvenstvom prolaza i vozila pod pratnjom.\nRaskrsnica regulisana znakovima\nUčesnici u saobraćaju dužni su da postupaju po saobraćajnim znakovima i kada time odstupaju od propisa o pravilima saobraćaja.\nMeđusobno prvenstvo prolaza učesnika u saobraćaju, koji na raskrsnici regulisanoj znakovima istovremeno dobijaju pravo prolaza, reguliše se pravilima saobraćaja.\nU situaciji prikazanoj na slici, crveni automobil ima pravo prvenstva prolaza u odnosu na žuti jer se nalazi na putu sa pravom prvenstva prolaza što je određeno saobraćajnim znakom.\nRaskrsnica regulisana semaforima.\nUčesnici u saobraćaju dužni su da postupaju u skladu sa svetlosnim saobraćajnim znakom – semaforom i kad se značenje tog znaka razlikuje od značenja ostalih saobraćajnih znakova ili pravila saobraćaja.\nMeđusobno prvenstvo prolaza učesnika u saobraćaju, koji na raskrsnici regulisanoj svetlosnim saobraćajnim znakovima – semaforima istovremeno dobijaju pravo prolaza, reguliše se pravilima saobraćaja.\nU situaciji prikazanoj na slici, vozač žutog automobila ima upaljeno zeleno svetlo na semaforu i time je dobio slobodan prolaz. Crveni automobil ima crveno svetlo na semaforu i ima obavezu da čeka dok se za njega ne upali zeleno svetlo.\nRaskrsnica regulisana od strane policijskog službenika – saobraćajca.\nUčesnici u saobraćaju dužni su da postupaju prema znacima, odnosno naredbama koja daju ovlašćenja lica (policijski službenici - saobraćajci) i kad time odstupaju od svetlosnog saobraćajnog znaka(semafora), ili drugog saobraćajnog znaka ili pravila saobraćaja.\nU situaciji prikazanoj na slici slobodan prolaz na raskrsnici ima crveni automobil jer dolazi sa bočne strane saobraćajca, dok žuti automobil ima obavezu da čeka, jer dolazi iz pravca u kome su okrenute grudi saobraćajca.


Egipćanka ubacuje listić u glasačku kutiju\nU Egiptu je danas nastavljeno glasanje na istorijskim izborima za prvog slobodno izabranog predsednika\nU Egiptu je danas nastavljeno glasanje na istorijskim predsedničkim izborima u kojima su u najširem smislu suprotstavljena dva bloka – islamistički kandidati protiv sekularista, pretežno povezanih sa režimom bivšeg predsednika Hosnija Mubaraka.\nVlasti su današnji dan proglasile za praznik kako bi se građanima dalo dovoljno vremena da glasaju. Izveštači iz Kaira kažu da je današnji odziv slabiji nego tokom jučerašnjeg, prvog dana glasanja.\nPosmatrači izveštavaju da je jučerašnje glasanje proteklo uglavnom u miru. Milioni Egipćana glasali su na izborima na kojima će biti izabran prvi slobodno birani predsednik posle 60 godina vladavine režima povezanog sa oružanim snagama.\nMasovni protesti u Egiptu, pre 15 meseci, primorali su dugogodišnjeg predsednika Hosnija Mubaraka da podnese ostavku.\nAnkete sprovođene uoči izbora davale su nepouzdane rezultate, sa četvoricom od 12 kandidata koji su se naizmenično pojavljivali kao favoriti.\nDvojica najbolje plasiranih sekularista su veterani iz Mubarakovog režima - bivši premijer Ahmed Šafik i bivši ministar inostranih poslova Amr Musa.\nVodeći islamistički kandidati su Mohamed Morsi, iz uticajnog Muslimanskog bratstva i Abdel Moneim Abul Fotuh, umerenjak čija široka platforma je stekla podršku nekih liberala, levičara i manjinskih hrišćana.


Džonson elektrik će postati najveća fabrika u Srbiji - Ekonomske Vesti\n23. jul. 2015 Andrija Matić 0 Comments Aleksandar Vučić, Džonson elektrik, Hong Kong, Loran Kardona, Markus Šmic, Ministarstvo privrede, Niš, Ostin Vang, Željko Sertić, Zoran Perišić\nMinistar privrede u Vladi Republike Srbije Željko Sertić, gradonačelnik Niša Zoran Perišić i rukovodstvo kompanije Džonson elektrik potpisali su danas u Nišu Memorandum o razumevanju, kojim su predviđene dalje investicije u iznosu od 50 miliona evra i zapošljavanje dodatnih 2.400 radnika.\nMemorandum su u ime kompanije Džonson elektrik d.o.o. potpisali direktor Markus Šmic, potpredsednik te kompanije za Evropu Ostin Vang i zastupnik Džonson elektrika Loran Kardona, a potpisivanju je prisustvovao i predsednik Vlade Republike Srbije Aleksandar Vučić.\nVučić je tom prilikom istakao da će to za nekoliko godina biti najveća fabrika u Srbiji, uz napomenu da je ovo za građane Niša prva velika i dobra vest posle mnogo godina, kao i da će ih biti više u narednom periodu.\nOn je naglasio da je posebno srećan zbog toga što je ta kompanija izabrala Srbiju i Niš kao mesto gde će otvoriti pogon, dodavši da je zadovoljan i time što je Vlada Srbije u tome učestvovala i uložila 6.750.000 evra.\nPrema njegovoj oceni, pozitivno jeste i to što je Džonson elektrik uspostavio saradnju sa Tehničkom školom i Univerzitetom u Nišu, pri čemu će se i u narednom periodu raditi na razvoju saradnje privrede i obrazovanja.\nVučić je ukazao na to da će se nastaviti sa investicijama ne samo u Nišavskom, već i u Topličkom, Jablaničkom, Pčinjskom i Pirotskom okrugu.\nPotrebni su nam projekti, a novca za investicije imamo, ponovio je on, poručivši istovremeno da Vlada Srbije nijedan dan nije kasnila sa svojim obavezama u aranžmanu sa Džonson elektrikom.\nOva kompanija se bavi proizvodnjom motora, zavojnica, prekidača, fleks krugova i mikroelektronike. Prvi ugovor sa Vladom Srbije potpisala je krajem 2013. godine, a koji je podrazumevao investiciju od 15 miliona evra, zgradu površine 10.000 kvadratnih metara i zapošljavanje do 1.000 radnika do sredine 2016. godine.\n← Posečen stari hrast u Savincu, nastavlja se gradnja autoputa\nLakše ostvarivanje prava korisnika PIO fondova Srbije i Crne Gore →\n28. dec. 2015 Andrija Matić 1\nAmbasada SAD: Kirbi nije rekao da Petrović iznosi pare iz države za Vučića


Lepa si Pamela, ali... - Sputnjik Srbija\n22:15 17.07.2015 (osveženo 16:19 05.10.2015) Preuzmite kraći link\nFrancuskog novinara je najviše iznenadila činjenica da je američka glumica odlučila da se obrati ruskom lideru kog neki zapadni mediji nazivaju čudovištem. Prema njegovim rečima, ovaj postupak govori o njenoj osećajnosti, jer se ona odnosi prema Putinu kao prema ljudskom biću koje ima osećaje, što je dostojno divljenja, imajući u vidu da je Pamela Anderson — državljanka SAD, naglasio je Ronald Zonka.\nObično američki mediji vole da naglašavaju kako je Putin „krvožedan“, ironizira novinar. Na primer, oni pokazuju kako on sa puškom ide u lov na amurske tigrove, iako puca u njih špricom sa uspavljujućim supstancama kako bi im stavio GPS okovratnik.\nBrinuti se o sudbini kitova veoma je pohvalno, ali u svakom poslu treba imati osećaj mere, smatra francuski novinar. Prema njegovom mišljenju, Pamela Anderson treba pre svega da obrati pažnju na probleme u svojoj zemlji. Kao prvo, u SAD postoje užasni pokazatelji zagađenosti po glavi stanovnika, zbog čega Ronald Zonka poziva glumicu da zatraži od svoje Vlade da ratifikuje Kjotski protokol i smanji emisiju gasova.\nPod dva, američke korporacije vrše devastaciju životinjskog sveta, što predstavlja ozbiljan ekološki problem, naveo je komentator. Podsetivši se kako su SAD istrebljivale Indijance, Pamela treba da stane u zaštitu ljudske vrste. Suština je u tome da se očuvaju etnosi i njihova posebnost, uvažavajući njihov način života, verovanja i religiju.\n„Ali, da se vratimo našim kitovima. Vaša zemlja je postala šampion u sankcijama i bojkotima koje koristi kako bi nametala svoju volju. Osim toga, Vi možete naći milosrdne ljude koji bi uveli sankcije Japanu. Uzimajući u obzir Vašu lepotu, mislim da je tržište kozmetike najpoželjnija oblast za embargo“, piše Ronald Zonka na stranicama lista „Bulevar volter“.\nRečju, postoji mnogo zadataka u oblasti zaštite životne sredine o kojima se može brinuti, zaključuje francuski novinar. A Vladimir Putin neka se bavi „svojim skromnim poslovima“ — brizi o opstanku Rusije.\n„Zaboga, mešajte se u poslove Vaše zemlje, gde postoje pravi izazovi u oblasti biljne, životinjske i ljudske ekologije koje treba imati u vidu“, poziva Ronald Zonka.\nPamela Anderson, Vladimir Putin


Nastavak podrške za saradnju privrede i nauke – RTV Panonija\nHomeVestiNastavak podrške za saradnju privrede i nauke\n– Kada imate spoj preduzetništva sa najprestižnijim naučno-obrazovnim ustanovama i uz to podršku države, to je dobitna kombinacija što se vidi na primeru ove kompanije. Ponosni smo što u Novom Sadu imamo takva preduzeća, koja nisu u fokusu javnosti, a svaki dan predano rade i postižu odlične rezultate. To što je suština kompanije „CarnoMed“ mogla da se iskaže u samo dva minuta jeste jasan znak da su sistematični, posvećeni i da dobro razumeju svoj posao. Sjajna je stvar kada vidite da se iz Novog Sada izvoze proizvodi na teritoriju Evrope i da se ovi mladi ljudi ne plaše da budu konkurenti najvećim svetskim kompanijama. Država treba da podrži ovakve procese, i verujem da će ta podrška biti još izraženija, da će ljudi ostajati u Srbiji kada vide da i ovde mogu da proizvode po najvećim svetskim standardima – naglasio je gradonačelnik Vučević.\n– Suština budućeg razvoja Srbije jeste u saradnji malog i srednjeg biznisa sa naučno- istraživačkom zajednicom. Ovo je najbolji program koji omogućava da takva preduzeća dobiju znanje sa fakulteta i naučnih instituta, i da ga koriste da povećaju proizvodnju, kvalitet proizvoda, obrt, da obezbede veće plate i nova radna mesta. Takav program koristi se svuda u svetu za spajanje nauke i privrede. Kompanija „CarnoMed“ podržana je sa 960 000 dinara. Oni 70 posto proizvodnje izvoze, a u poslednjih godinu dana su duplirali svoj prihod. Koristeći ove vaučere i druge vidove podrške Vlade Republike Srbije siguran sam da će njihov prihod u budućnosti biti još znatno veći – naglasio je ministar Nenad Popović.\nPoziv za dostavljanje prijava otvoren je do 21. maja 2018. godine, odnosno sve dok opredeljena sredstva ne budu utrošena. Vaučeri će se dodeljivati po redosledu pristiglih prijava, u roku od sedam dana od dana dostavljanja prijave od strane preduzeća.\nZainteresovana preduzeća mogu se prijaviti za inovacioni vaučer preko portala Fonda, a sve detalje o programu i uslovima nalaze se na internet prezentaciji Fonda za inovacionu delatnost. Takođe, za dodatne informacije tim Fonda stoji na raposlaganju putem adrese ivauceri@inovacionifond.rs\nPosle 19 godina železnički saobraćaj preko novog Žeželjevog mosta


Sud odbio zahtev Miškovića da mu vrati 11 miliona evra - Dnevni list Danas\nSud odbio zahtev Miškovića da mu vrati 11 miliona evra\nApelacioni sud u Beogradu odbio je zahtev vlasnika Delte Miroslava Miškovića da mu sud vrati 11 od 12 miliona evra položenog novca na ime jemstva, jer smatra da i dalje postoji isti stepen opasnost od njegovog bekstva, potvrdila je N1 portprolka Apelacionog suda Mirjana Piljić.\n4Piše: DanasOnline 08. januara 2018. 15.23\nOvom odlukom potvrđeno je rešenje Specijalnog suda od 11. decembra 2017. kojim je odbijen predlog Miškovićevog branioca da se jemstvo od 12 miliona evra u gotovini zameni za manji iznos i odredi jemstvo od milion evra ili u stavljanje hipoteke za iznos jemstva na nepokretnostima koje su u Miškovićevom vlasništvu.\nApelacioni sud smatra da je prvostepeni sud pravilno zaključio da kod Miškovića postoje neizmenjene porodične, lične i imovinske prilike, kao i da se protiv njega vodi krivični postupak zbog krivičnog dela poreska utaja izvršena pomaganjem.\n„Sve navedene okolnosti ukazuju da postoji isti stepen opasnosti od bekstva okrivljenog kao i u momentu kada je prema njemu određeno jemstvo u iznosu od 12 miliona evra, jer se radi o licu koje ima brojne lične poslovne i licne kontakte u zemlji i inostranstvu”, rekla je Piljić.\nSud je posebno uzeo u obzir da Mišković ima kontrolnu funkciju u više pravnih lica koja su registrovana u inostranstvu, da je predsednik „Delta holdinga” – poslovnog sistema koji posluje u zemlji i inostranstvu, kao i da ima izuzetno visoke prihode, ne samo na nivou Republike Srbije, već i šire posmatrano.\nZbog toga, prema zaključku Apelacionog suda, postoji osnovana bojazan da bi Miroslav Mišković sredstva kojima raspolaže mogao da iskoristi radi skrivanja ili bekstva.\nDrugom odlukom, Apelacioni sud je odbio žalbu Miškovićevog branioca i potvrdio rešenje Specijalnog suda od 4. decembra 2017. godine kojim je prema Miškoviću određena privremena mera oduzimanja imovinske koristi do iznosa 320,3 miliona dinara, dodala je Piljić.\nTom merom, Miškoviću je zabranjeno otuđenje, opterećenje i svako drugo raspolaganje pravom svojine ili bilo kojim drugim stvarnim pravom na porodičnoj stambenoj zgradi i garaži u Beogradu.\nU Specijalnom sudu u Beogradu krajem januara biće nastavljeno ponovljeno suđenje vlasniku „Delta holdinga” njegovom sinu Marku i ostalim optuženim za utaju poreza, kao i optuženima u slučaju oštećenja Fabrike maziva iz Kruševca.\nmiroslav miskovic, sudBeograd\n08. januara 2018. u 17.29\nNeka shvati ovo kao da je oročio pare pa kad potroši ono što je ukrao i počne legalno da zarađuje pare ovo će mu doći kao neki start-up kredit.\n08. januara 2018. u 17.45\nNosio čovek gajbice.\n08. januara 2018. u 21.43\nSrbija će još dugo ostati pravni i moralni korov. Ovo jemstvo je apsurdno jer je u apsolutnom neskladu sa sumom za koju je optužen ( sud u Londonu tražio od Todorića 100 hilj funti !). I gde je srpski usud: vlast bez valjanog pravnog osnova proganja Miškovića jer misli da time slabi opoziciju (!?) a narod tome aplaudira jer želi cerecenje Miskovica i ne zanima ga što se krši zakon. I tako u krug\n08. januara 2018. u 23.39\nJos trazi pare,pa neverovatno…


Velika imena u rasporedu Lige Evrope\nLiga Evrope Author:\tBudimir Svilar - 30/07/2015\nOd ekipa koje se u četvrtak uključuju u kvalifikacije za Ligu Evrope, moglo bi se formirati sasvim pristojna grupa u Ligi Šampiona. Borusija Dortmund, Bordo, Sampdorija, Atletik Bilbao su timovi koji imaju ozbiljne sastave, a i tradiciju koja uključuje trofeje kako na domaćoj, tako i na evropskoj sceni.\nAtletik Bilbao je veliki favorit protiv Intera iz Bakua, a s obzirom da se prva utakmica igra na novom San Mamesu, “lavovi“ će sigurno na teren izaći motivisani da sve dileme oko plasmana u narednu rundu reše već pred svojom publikom.\nBilbao se prošle godine takmičio u Ligi šampiona, a zatim i u Ligi Evrope što je razlog nešto sporijeg starta u Primeri, međutim sve je kasnije nadoknađeno snažnim finišom.\nBilbao je na kraju završio na sedmom mestu, obezbedio igranje u Evropi i čak imao šansu da posle dugo vremena osvoji trofej. Ipak, u finalu kupa Kralja Barselona je bila prejaka za Baskijce, kao uostalom i za sve ostale klubove u Evropi.\nZa razliku od Bilbaoa, Inter iz Bakua je svoju evropsku kampanju započeo mnogo ranije, igrajući prvi kvalifikacioni meč još 2. jula.\nOvaj klub je osnovan pre samo 11 godina a od tada je dva puta osvojio prvenstvo Azerbejdžana, a u poslednje dve sezone je završavao kao vicešampion.\nOvim plasmanom u treće kolo kvalifikacija Inter je ostvario svoj najveći uspeh.\nBilbao će na početku evropske kampanje biti bez Ikera Muniaina, a trener Valverde bi mogao da šansu od početka da novim fudbalerima Eneko Bovedi i Gorki Elizondu.\nNajpoznatiji fudbaler Intera je Zurab Kizanišvili koji je nastupao i u Premijer Ligi, a osim Blekburna, na ostrvu je još nastupao i za Njukasl i Reding.\nVest Hem je najzaposleniji engleski klub u sezoni koji je već “starosedeoc“ u kvalifikacijama za Ligu Evrope. Ekipa sa Bolejn Graunda je već odigrala dve runde i tek uz puno sreće prošla Birkirkaru u prethodnoj.\nOd poslednje akcije u Evropi Vest Hem je odigrao dve prijateljske utakmice, sa 1-0 je pobeđen Norič, dok je meč sa Čarltonom završen bez golova.\nDobra vest za Slavena Bilića je da pridošlica Dimitri Paje ima pravo igranja nakon što mu je istekla suspenzija.\nAstra stiže u London na prvi meč nakon što je eliminisala jednog predstavnika ostrvskog fudbala. Rumunska ekipe je bila bolja od Invernesa, a prolaz je obezbedila pobedom u Škotskoj od 1-0.\nDa ova ekipa uopšte nije naivna, pokazala je prošle godine kada je po prvi put u klupskoj istoriji igrala u grupnoj fazi nekog evropskog takmičenja i to pošto je u plej-ofu izbacila Lion.\nJedan veoma interesantan kuriozitet je vaezan za ovaj klub, naime Astra je u poslednjih 19 godina angažovala i otpustila čak 27 trenera!\nSautempton, koji je tako sjajno igrao prošle sezone u Premijer Ligi, vraća se u Evropu posle punih 12 godina odsustvovanja! Protivnik “svetaca“ je klub u kojem je Ronald Kuman boravio jednu sezonu na početku ovoga veka, holandski Vitese.\nSautempton je i ove godine morao da istrpi odlaske važnih fudbalera, među kojima je i Morgan Šniderlin koji se odlučio za prelazak u Mančester Junajted.\nTakva situacija nije ništa novo za Ronalda Kumana koji se prošle godine suočio za pravim “egzodusom“, ali je ipak ostvario jednu od najboljih sezona kluba sa Sent Merija u poslednjih nekoliko decenija.\nPre meča sa Viteseom, Sautempton je odugrao dve prijateljske utakmice sa Groningenom i Fejenordom i u obe pobedio identičnim rezultatom 3-0.\nKoliko dugo u klubu čekaju na evropski trijumf na stadionu Sent Meri, govori podatak da je poslednja pobeda proslavljena davne 1977. godine protiv Anderlehta (2-1)!\nVitese ima dobru sezonu iza sebe, međutim rezultati u Evropi u par prethodnih sezona mu baš i ne daju mnogo razloga za optimizam. Vitese je 2013. i 2014. godine ispadao upravo u ovoj fazi takmičenja.\nVitese je takođe napustilo nekoliko važnih fudbalera, ali to je priča koja je već standardna u holandskom fudbalu.\nTags:Atletik Bilbao, Dortmund, favorit, kvalifikacije, Liga Evrope, LionDimitri Paje, Morgan Šniderlin, prvenstvo, Ronald Kuman, Sampdorija, Sautempton, Valverde, Vest Hem, vicešampion\nVojvodina ponovo ljuti Valtera Zengu?